Vitoria-Gasteiz laborategi-hiri bihurtu da proiektu teknologiko berrientzat - SPRI\nSPRI / IKTak / Vitoria-Gasteiz laborategi-hiri bihurtu da proiektu teknologiko berrientzat\nVitoria-Gasteiz laborategi-hiri bihurtu da proiektu teknologiko berrientzat\n30 abendua, 2015\nArabako hiriburuan Vitoria-Gasteiz Laborategi Hiria ekimena jarri dute martxan. Proiektu horren bidez, enpresa teknologikoen eskura jarri dituzte hiriko espazio publikoak, beren produktu eta zerbitzu berritzaileenen proiektu pilotuak egin ditzaten ingurune erreal batean. Dagoeneko zazpi proiektu aukeratu dituzte programaren barruan, eta hasi dira Gasteizen prototipoak probatzen.\nEkimenaren helburu nagusia da konpainia eta startup teknologikoei laguntzea beren I+G+B-ko proiektuetan. Horretarako, produktu berriak probatzen lagunduko zaie, eta erakusleiho bat eskainiko zaie beren berrikuntzak ezagutzera eman ditzaten. Proposamena zabalik dago tokiko enpresentzat nahiz beste hiri batzuetakoentzat, nahiz eta lehen zazpi proiektuak Gasteizko konpainienak diren.\nDanok da hautatutako berrikuntzetako bat. Konektik Smart Innovation enpresak garatu du, eta bluetooth teknologiak erabiltzen ditu espazio publikoan irisgarritasuna hobetzeko. Sistema horrek informazioa eta orientazio argibideak bidaltzen ditu dispositibo mugikorretara ezgaitasunak dituzten pertsonen mugikortasuna hobetzeko. Proba fasea martxan dago hiriko hiru puntutan. Beste proiektu bat da Airestudio Geoinformation Technologies enpresak eraztun berdeko parkeetarako garatu duen zaintza sistema. Zerbitzu horrek espektro anitzetako argazki kamerak baliatzen ditu landareen egoera aztertzeko, eta une honetan, Salburuako hezeguneetan jarri dute proban.\nEnergiaren esparruan ere hainbat proiektu teknologiko berritzaile daude probapean. Soprener enpresak hiriko argiztapen kontsumoa optimizatzeko sistema bat instalatu du. Del Valle Aguayo eta Argolabe Ingeniería enpresek aero-sorgailu berri bat dute eskuartean, zeinak auto-kontsumoa eta energia salmenta ahalbidetzen baititu, eta AEG Power Solutions Ibérica enpresak energia biltegiratzeko prototipo bat du abian, Iberdrolarekin eta Tecnalia zentroarekin batera garatu duena.


Vivit Collection Belarritakoak Eta Eraztuna - Diseinu aldizkaria\nBelarritakoak Eta Eraztuna\nBelarritakoak Eta Eraztuna Naturan aurkitutako formetan inspiratuta, Vivit Bildumak pertzepzio interesgarria eta bitxia sortzen du forma luzatuen eta lerro birakariaren bidez. Vivit-eko piezak 18k urrezko xafla tolesturaz osatuta daude, kanpoko aurpegietan estalitako rodio beltzarekin. Hosto itxurako belarritakoek belarritakoak inguratzen dituzte, mugimendu naturalak dantza interesgarria sortzen du beltzaren eta urrearen artean - azpian urre horia ezkutatu eta agerian uzteko. Formen sinuositateak eta bilduma honen ezaugarri ergonomikoek argi, itzal, distira eta gogoeten joko liluragarria aurkezten dute.\nProiektuaren izena : Vivit Collection, Diseinatzaileen izena : Brazil & Murgel, Bezeroaren izena : Brazil & Murgel.\nBelarritakoak Eta Eraztuna Brazil & Murgel Vivit Collection


Ikasleek ere indarkeria matxistarik gabeko gizartea nahi dute : Bidasoko Hitza\nIkasleek ere indarkeriarik gabeko gizartea nahi dute\nGaur, Irungo San Juan plazan, hiriko zenbait ikastetxek elkarretaratze jendetsua egin dute. 'Indarkeriarik gabeko gizarte bat nahi dugu' lelopean ehunka ikasle, irakasle eta udaleko ordezkari bildu dira.\nArgazki erraldoia atera dute ikasleek.\nGaur, Irungo San Juan plazan, hiriko zenbait ikastetxek elkarretaratze jendetsua egin dute. ‘Indarkeriarik gabeko gizarte bat nahi dugu’ lelopean ehunka ikasle, irakasle eta udaleko ordezkari bildu dira. Datorren igandeko (hilak 25) Emakumeenganako Indarkeriaren Kontrako Egunaren harira, indarkeria matxistaren aurkako oihuz bete nahi izan dute plaza gazteek.


Txosna berriarekin, Mutrikuko Samikollako jaiak berrikuntzekin datoz aurten — Mutrikuko Udala\nTxosna berriarekin, Mutrikuko Samikollako jaiak berrikuntzekin datoz aurten\nTxosna berriarekin, Mutrikuko Samikollako jaiak berrikuntzekin datoz aurten Iazko egitaraua asko aldatu ez badute ere, beste behin ere Mutrikuko Samikolla auzoko jaiak indarberrituta datoz. https://www.mutriku.eus/eu/albisteak/txosna-berriarekin-mutrikuko-samikollako-jaiak-berrikuntzekin-datoz-aurten https://www.mutriku.eus/eu/albisteak/txosna-berriarekin-mutrikuko-samikollako-jaiak-berrikuntzekin-datoz-aurten/@@download/image/SANMIKOLLAKO_JAIAK_2012.jpg\nIazko egitaraua asko aldatu ez badute ere, beste behin ere Mutrikuko Samikolla auzoko jaiak indarberrituta datoz.\nAuzoko gazteak dira dena mugiarazten dutenak. «Normalean beti-betikoak ibiltzen gara auzoko jaiak antolatzen. Aurten aldiz, belaunaldi berriek ere gogor lan egin dute, eta eskerrak haiei ere», adierazi du Garbiñe Agirregomezkorta Samikollako auzotarrak.\nEgitaraua errepasatuta, iazko jaietatik aurtengora aldaketa handiegirik ere ez dagoela esan du. «Aurtengo berezitasuna txosna da. Izan ere, orain arte garaje bat zabaltzen genuen, taberna modura. Aurten, aldiz, txosna bat erosi dugu eta auzoko plazan bertan ipiniko dugu».\nAurrera begira, datozen urteetan ere txosna horrekin funtzionatuko dutela esan dute. «Gero, urtean zehar, beste auzo edo leku batzuetako bizilagunek hala eskatzen badute, txosna alokairuan utzi diezaiokegu».\nIzatez auzoko jai eguna irailaren 10a bada ere (San Nikolas eguna), asteburuko egun bat hartzen dutela azaldu dute. «Jai giroa asteburura ere pasatu nahi izaten dugu eta».\nAurten, azken urteetan egin modura, auzotarrek momentu hunkigarririk ere biziko dute: omenaldia. Dagoeneko ohitura bihurtu den aipamenak auzoko plaza kuriosos beteko du martitzenean. «Omendua sekretua izaten da, baina bai, aurte ere badugu zein omendu».\nIlusioz antolatutako jaiak\nJaien antolaketarekin noiz hasten diren galdetzean, ekaina bukaera izendatu du Agirregomezkortak. «Ekaina bukaeran edo uztaila hasieran hasten gara. Tamalez abuztua beti tartean daukagu eta gero, azken momentuan ibiltzen gara. Baina nola edo hala, jaiak aurrera egiten du eta dena ondo ateratzen da».\nIlusioz antolatzen dituzte jaiak, eta auzotarrak direla barru-barruan sentitzen dute. Sentipen horrekin egiten dute dena: jaien antolakuntzarekin hasi eta jaia bera lehertu arte.\nTxosnaz gain, aurten ping-pong lehiaketa egitea ere aurrikusi dute antolatzaileek. «Hori zapatuan egin nahi dugu, arratsaldean, umeentzako jolasen artean».\nDena ia prest dagoenean, auzotarrak azken prestaketak egiten daude murgilduta. Hori bai, auzoa, urteroko jaiak hartzeko prest dago. Horrela ba, beste behin ere, Samikolla jendez beteko da zapatuan eta martitzenean.\n-11:00. Jaien hasiera: txupinazoa eta brindisa.\n-14:30. Auzo bazkaria.\n-18:00. Pottokak eta zezen txikiak. Umeentzako askaria eta jolasak.\n-22:30. Erromeria, Ezten giro taldearekin.\nIrailak 10, martitzena\n-11:00. Meza santua.\n-Jarraian. Salda eta txorizoa. Amaieran txartelen zozketa egingo da.


Tirol - Wikipedia, entziklopedia askea.\nBeste esanahi batzuen berri izateko, ikus: «Tirol (argipena)»\nTirol (Tirol alemanieraz eta Tirolo italieraz) Erdialdeko Europaren mendebaldeko eskualde historiko bat da, Austriako gaur egungo Tirol estatuak eta Italiako eskualdea den Trentino-Adige Garaiak osatua. Lehenengoak Ipar eta Ekialdeko Tirol osatzen dute, eta Adige Garaiak Hego Tirola. Tiroldarrak dira bertako biztanleak.\nTirol eskualdeko mapa.\nHiri nagusiak Innsbruck, Kufstein, Lienz eta Solbad Hall dira.\nAlpe mendien erdialdean dago, eta lurralde guztiz menditsua da (Wildspitze mendia da garaiena, 3.774 m). Inn ibaiak zeharkatzen ditu Ipar Tirolgo lurrak eta Drau ibaiak Ekialdeko Tirolgoak. Haran sakon ugari dago Tirolen, eta Inn eta Drau ibaienak dira luzeenak.\nBiztanle gehienak Inn eta Drau ibaien haranetan bizi dira. Nekazaritza garrantzitsua da (behi-azienda, esnekiak). Basogintza eta meatzeak (gatza, kobrea, magnesita). Kimika-, farmazia- eta elektromekanika-industria (Innsbruck). Turismoa guztiz garrantzitsua da (neguko kirolak).\nEskualdean nagusiak diren alemanieraz eta italieraz gainera, ladino-hiztunak ere badira.\nAzken aldaketa 28 martxoa 2021(e)an, 07:50(e)tan\nOrriaren azken aldaketa: 28 martxoa 2021, 07:50.


Zizak eta sendabelarrak udaletxera - Sakana - Guaixe.eus\nZizak eta sendabelarrak udaletxera\nGuaixe 2019-10-25 12:01\nAurreko erakusketa bat Irañetako udaletxean.\nMikologia eta botanika erakusketa hartuko du igandean 11:00etatik 14:00etara. Hura prestatzeko bilketarako hitzordua larunbatean 09:00etan elkartean jarri dute eta jasotakoak sailkatzeko, 17:00etan, udaletxean.\nMikologia eta botanika zale irintarrak eta uhartearrak bat egin eta urtero mikologia eta landare erakusketa antolatzen dute. Ziza eta landare erakusketa herritik herrira txandakatzen da urtero. Aurten Irañetaren txanda da. Guztia behar bezala prestatzeko larunbat goizean, 09:00etan, Txapel Azpi elkartean jarri dute hitzordua eta handik abiatuko dira erakusketarako zizak eta belarrak biltzera. Jasotakoen sailkapena udaletxean eginen dute 17:00etatik aurrera. Irañetako euskara kultur talde antolatzaileak irintarrak parte hartzera gonbidatu ditu. Sakanako mikologia erakusketen zikloa ixten duen erakusketa da Irañetakoa. Joan den igandean Altsasuko Garbitoki eraikinen 240 aleko bilduma ikusteko aukera izan zen eta duela bi aste Etxarri Aranazko Euskalerriari frontoian, berriz, 140, haietako batzuk Opakuan edo Iratin jasoak.\nHala ere, Etxarri Aranazko erakusketaren antolaketan aritutako Ventura Mundiñanok eta Patxi Irastorzak, klimak eurei kalte egin arren, kopuruari baino aniztasunari ematen diote garrantzia. Mundiñanok esaten duenez, “kopuruak ez du garrantzirik. Jartzen ditugu ahal den politenak eta hoberenak. Familia politak, ziza ona. Zer egiten duzu ziza bakar bat erakutsiz?” Esan dutenez, 160 zizez osatutako erakusketa antolatzeko batere arazorik ez dute. Irastorzak aitortu duenez, “hemen horretarako ekosistema oso polita dugu, ziza asko ateratzen da”. Barakaldoko erakusketara 900 ziza ere eramanak dira Hartzabalekoak garai batean. Joan den urtean ez zegoen ezer ez. Aurten pixka bat gehiago izan dute.\nEtxarri Aranazko erakusketak 40 bat urteko ibilbidea du. Mundiñanok gogorarazi duenez, Bixente Garziandia, Bartze, hasi zen eta hari laguntzera joaten zirenek osatu zen Hartzabal elkartean mikologia eta landare taldea. Erakusketa bera Garziandia eta Jose Luis Eseberri mediko izandakoari egindakoa da. Mundiñanok azaldu duenez, “aurrena basoan ibiltzen zen, praktika. Eseberri, berriz, mikroskopio eta gauzekin hasi zen. Lanbide horretan biak oso ongi eramaten ziren”. Irastorzak azaldu duenez, 2001z geroztik dago Etxarri Aranazko formatu berria indarrean: erakusketarekin batera herriko tabernetan zizez egindako pintxoak eskaintzen dituzte. Elkarteak ematen dizkiete zizak.\nEtxarri Aranazko aurtengo erakusketa.\nIrastorzak esan duenez, Etxarri Aranazko erakusketa antolatzen gero eta jende gutxiago dago. “Zizen lanbidean jendeak jakin nahi duena da ikasi non jaiotzen diren onttoak, udaberriko zizak, marzuelo eta abar. Eta, gero, tamalez, utzi egiten du. Hori jende askorekin. Antolatzen badaude gazte batzuk, baina gehiena urte mordoa dugun jendea gara”.\nHaien mikologia ezagutza “urteen pasioz” jaso dute Irastorzaren arabera. Gaineratu duenez, “Bartzerekin hasi ginenak esaten zigun ziza hau halako da, begiratu… Liburutan gero eta gutxiago ibiltzen dira. Denbora eta dirua behar da. Batzuk ikasten dituzu eta besteak… Gu basoko lana egiten dugu eta beste batzuk sailkatzera etortzen dira”. Klima aldaketa ere nabari dute Hartzabalekoek. Euri eta elur gutxiago egiten duela, basoan “bitxo” gehiago dago eta basoak “oso zikinak” daude. Epeleko pinu gehienak bota dutenez toki on bat “galdu” dela aipatu du Irastorzak.\nLactarius lilacinus ziza berezia da eta haren lau argazki egin dira estatuan eta haietako bat Etxarri Aranatzen, 1992an.\nGizartea Etxarri Aranatz Irañeta


Manikeismo - Wikipedia, entziklopedia askea.\nApaiz manikeoak idazten VIII-IX. mende bitarteko eskuizkribu batean\nManikeismoa arima jainkoarena eta gorputza deabruarena dela aldarrikatzen zuen erlijio dualista izan zen. Mani edo Manes izeneko jakitun persiarrak sortu zuen 215-275. urteen bitartean. Ongiaren eta Gaizkiaren arteko betiereko borrokan sinisten zuten manikeoek. Ongia eta gaizkia hastapen oinarrizko, berdin eta elkarren kontrakotzat onartzen ditu manikeismoak.\nManikeismoa Manes printzeak sortu zuen, Persian, III. mendean, eta ekialdera zabaldu zen; VII. menderaino izan zuen batez ere eragina. Kristautasunaren eta Zoroastroren erlijioaren ezaugarriak bateratu zituen. Manikeismoaren arabera, mundua bi printzipio betiereko eta kontrajarrik gidatzen dute, ongiaren printzipioak eta gaizkiaren printzipioak. Ongiaren printzipioa argitsua da; eta gaizkiarena, berriz, iluna. Gizakiak bere baitako alderdi argitsua (ongia) ondo ezagutu behar du, eta ongiarekin bizi behar du, hil ondoreneko salbazioa atzeman nahi badu. Eliza kristauak heresiatzat jo eta debekatu zuen, baina manikeoek kristauen esetsaldiak saihestu eta denbora askoan eutsi zioten beren erlijioari.\nBNF: 11932411q (data)\nOrriaren azken aldaketa: 27 azaroa 2019, 20:26.


Tonos y semitonos - hiru Presentacion - Urrutiko Lanbide Heziketako Institutua\nTonuak eta tonuerdiakTonos y semitonos\nTonuak eta tonuerdiak/\nSoinu bakoitzak dardara berezi bat du eta gure belarriak era desberdinean jasotzen du. Tonua esaten zaio hurrenez hurreko bi soinuen artean dagoen altuera- edo distantzia-aldeari, Mi-Fa eta Si-Do artekoari izan ezik, horietan distantzia tonuerdia delako.\nSoinuak altuak edo baxuak izan daitezke, baina haien arteko aldea erlatiboa da oso, izan ere tonu guztiak hartuz gero, nahiz eta desberdinak izan, beti izango dira batzuk besteak baino altuagoak eta alderantziz. Tonu bat eta bi tonuerdi balio berekoak dira, eta azken horiek eta soinu bakoitzaren artean dagoen frekuentzia-distantzia ere baliokide dira, hau da, elkarren segidako bi noten artean dagoen bitartea.\nHorrela, notaren izenak bere bibrazio-frekuentzia definitzen du, eta bitarteak, berriz, nota baten eta bestearen artean dagoen harremana esaten digu.\nNota naturalak dira: Do, Re, Mi, Fa, Sol, La eta Si. Baxutik alturako ordena da hori, goitik luzatu badaiteke ere, altua denean, eta baita azpitik ere, baxua denean.\nBaxutik altura: Do - Re - Mi - Fa - Sol - La - Si - Do - Re...\nAltutik baxura: Do - Si - La - Sol - Fa - Mi - Re - Do - Si...\nGogoratu: tekla bakoitza nota bat da. Haien artean tonu edo tonuerdi desberdinak daude. Pianoaren teklatuak ideia hori ulertzen lagunduko digu. Irudian ohartuko zara Do eta Re artean tonu bat dagoela, eta Mi eta Fa artean, berriz, tonuerdia. Irudiak erakutsiko digu ere nola Re eta Fa artean tonu bat eta tonuerdi dagoela edota hiru tonuerdi; eta Do eta Mi artean tonu bi edota lau tonuerdi.


Zerga Eragozpena Munduan\nJoan den uztailaren 8tik aitzina, Zerga Eragozpena eta Bakerako Zergen aldeko Kanpainen 10. Nazioarteko Bilkura gertatu zen Brusselan. Hamabi herrialdetako etorritakoak elkartu ginen hor. Gehienak Iparrekoak, baina hiru Hegoaldekoak. Guztiok ideia baten inguruan bat: Inork ezin digu gure zergen diruaz guden antolaketa eta gauzaketa ordaintzeko eskatu.\nGlobalizaziorako bidean gaituzte. Ekonomia globalizatu dute, baita bortxakeria ere. Agintea dutenek guda egiteko gogoa dutenean, guda egiten da. Kritikak entzuten badira ere, toki guztietan militar gastuak handitzen doaz. Armek suntsipena bikoitza eragiten dute. Erabiltzen direnean, nabaria. Erabiltzen ez direnean, horretan gastatutako dirua gizarteak dituen hainbeste beharrak betetzeko ez erabiltzeagatik. Eta, ondorioz, munduko mila milioika gizakien eguneroko sufrimendua suspertzen da.\nBoteretsuek inposatzen gaituzten globalizazioaren aurkako ahotsak hasi dira entzuten. Posiblea da beste mundu bat diote. Posiblea? Ezin bestekoa esatea hobe. Horrela ez dago jarraitzerik. Guda hotza bukatu ondoren guda bero asko daude munduan, hainbat herrietan ozta-ozta lortutako giza baliabideak suntsitzen dituztenak. Gizakiaren zati haundi bat txirotasunean eta etsipenetan bizitzeko bideratuta dago.\nHorrexegatik argi ikusten genuen Brusselan: Ez dago denbora galtzerik. Inoiz baino gehiago, gastu militarrei aurre egiteko garaian gaude gaur. Eta Zerga Eragozpena eta Zerga Bakerako Zergen aldeko ekimenak horretarako baliabide ditugu.\nZergak bilatzeko ohitura ezberdinak dituzten herrialde ezberdinetakoak izanik, gure ideia praktikara eramateko bideak ere ezberdinak dira. Gure etxeraino Estatu Batuetako berri ugari heltzen zaizkigu. Hor dauden artistez, politikariez, militarrez, bere gaizkileez asko dakigu, bai. Baina inoiz ez zaigu ailegatzen hor dauden zerga eragozleen berririk. Bai, hor, inperioaren bihotzean, egon badaude aurrekontu federalaren erdia baino gehiago militarrei ematearen aurkako altxatu direnak. Eta ez da gauza makala: haien gauzak bahitzen dizkiete. Batzuek horien etxea enkantean ikusi behar izan dute, beste batzuek horren erresistentzia kartzelarekin ordaindu dute. Batzutan ezin dute berriro egin. Parlamentuan duten ordezkariengana jotzen dute orduan, zerga eragozpenerako duten eskubidea aldarrikatuz. Bitartean, beste batzuek bide berberari ekiten diote. Gizarterako interesgarria, benetan, baina ez berrien transferentzia menperatzen duten agentzietarako, haien interes ekonomikoen esklabo.\nEstatu Batuetan eta Kanadan egiten da. Baita Ingalaterran, Norvegian, Alemanian, Belgikan eta hainbestetan ere. Hemengo zerga eragozleok ez gaude bakarrik. 1994an Hondarribian antolatu genuen 5. Nazioarteko Bilkuran hain zuzen ere, gobernuz kanpoko erakunde bat sortu genuen. Horren asmoa kontzientzia eragozpenerako dugun eskubidea aldarrikatzea da, bai horren ohiko bertsioan (zerbitzu militarrari dagokiona) baita gero eta beharrezkoa egiten zaigun bertsio ekonomikoan ere. Hortik aurrera zerga eragozpena askatasun ideologiarako eskubidearen funtsezko konkrezio bat dela Kontzientzia eta Bakerako Zergen Internazionalak ekin dio aldarrikatzeari. Inork ezin gaitu beste gizakien hilketan konplize bihurtu.\nHegoaldeko ahotsak entzuteko parada izan genuen. Indian, Pakistanekin hasitako bakerako elkarrizketak itxaropenerako ateak ireki dituzte, historikoki etsaiak izan diren bi herri horietan bizi diren mila milioi lagunengandik arriskua urrunduz. Eta ez ahaztu biak arma nuklearraren jabe direla. Ghanan, bere inguruko herri guztiak sufritzen ari diren gudetatik libratu badira ere, horrexegatik errefuxiatuen drama oso gertutik ari dira bizitzen, planetako besteek axolagabekeria erakusten duten bitartean. Kolonbian, armada ofizialari gerrillakoarena eta oligarkiaren paramilitarrenena gehitzeaz gain azken bolada honetan narkotrafikoarena ere batu behar zaiona. Egoerari aurre egiteko nazioarteko laguntza Plan Kolonbia delakoa izan da, hots, milioika dolarrak gastu militarra areagotzeko.\nHerriak ez dira irlak. Toki batean ordaintzen diren zergek beste toki baten militarizaziorako balio dute. Erantzuna emateko beharrean gaude. Planeta osorako duintasuna aldarrikatu behar dugu: munduan nahiko dago guztiontzat, baina oso gaizki banatuta. Elkarlanean eta ez-bortxakerian oinarritutako estrategiak garatu behar ditugu gatazkak gainditzeko. Eta ez dago itxoiterik: guztiok dugun ardura onartu behar dugu, gobernuek gure zergen diruarekin armadak ordaintzeko dituzten asmoei aurre egiten.\nGiza aurrerapenerako zibil desobedientzia baliabide erabilgarria dela ikusi ahal izan dugu. Estatuari aurre egin ziotenean intsumisook erakutsi ziguten. Gobernuen asmoen aurrean Zerga Eragozpena beste ekintza ez-bortxa mota bat dugu. Armadak ordaintzeko Ogasunak gure dirua eskatzen digunean, gure laguntza uko egin behar diogu. Jende gutxi izango bagenu duintasun osoko jokabidea izango balitz ere, tamalez eragin gutxikoa ere izango litzateke. Baina gero eta gehiago gara, hemen eta munduan, ideiarekin eta ekimenarekin bat egiten dugunok. Nazioarteko bilkura honek horrela frogatu du.\nEta horren emaitzak ez du zalantzarako tokirik ematen. Kontzientzia eragozpenaren aldeko lanarekin jarraitu behar dugu, baita zergekin duen erlazioan ere. Geldiarazi behar dugu armadei dirutza hori ematen. Diru hori Lurreko jende guztiari giza duintasuna berremateko beharrezkoa da.\nIruñea, 2004ko uztailaren 14a\nStua.: Pedro Otaduy\nNafarroako Zerga Eragozpen aldeko Batzordearen kidea


Liburua: Balioak denboran zehar. Espainia eta Andorrako 2018ko zigiluak\nTipo: 2018ko azaroaren 13tik aurrera salgai\nTemática: Urteko liburua (ikusi irudiak beherago)\nNeurriak: 30 x 30 cm (itxita)\nAzaleztapena: Estalki zurruna, hari begetalaz josita, eta gaineko azala\nPSP: Liburua zigiluekin: Harpidedunek: 130 €. Harpidetu gabekoek: 135 €. Liburua zigilurik gabe: 40 € (BEZa barne). Sujeto a cambio de tarifa anual vigente.\nIkusi baita ere: ''Balioak denboran zehar 2017''\nUrtero bezala, Filateliak Balioak denboran zehar liburua argitaratu du. Bertan, Espainian eta Andorran 365 egun hauetan jaulki diren zigilu guztiak jasotzen dira. 2018an 106 zigilu jaso dira, 92 Espainiarenak eta 14 Andorrarenak.\nHaien guztien artean, 2018an ateratako arrakastatsuenetako batzuk daude, formatu eta efektu bereziekin: Han Solo-ren efektu lentikularra, Premium Paper-orria Xakeko tinta termokromikoarekin, Eukalipto zuhaitz historikoari eskainitako paper-orri txikia edo irrikaz itxaron den Harry Potteren azken hamarkadetako sagarik berezienetako bati eskainitako bloke-orria.\nHorrez gain, Gizalegezko Baloreen igorpena ere aipatu beharra dago, hots, aurtengo lehen zigilu solidarioa. Zigilu horiek salduta, Nazio Batuen Paso a paso programara bidaliko da Correos-ek guztira jasotako irabazien %3.\nLiburuaren barruan, zigiluak hainbat formatu eta efekturekin daude (tindu ikusezina, azetato gardena, 3D-ko tinta, hareadun zigiluak, zaporedun zigiluak, erliebedun zigilu zabalgarriak, Errealitate Gehitua, offset, gomaztatua…).\nLiburuak, gainera, urteko 5 artista-proba ipintzeko beharrezko espazioa eta filozorroak ditu (nahi izanez gero), liburuarekin batera ez datozenak:\nMunduko Ondarea. Santiago de Compostela (PLATA zigiluaren erreprodukzioa)\nMadrileko Plaza Nagusiaren IV. mendeurrena (urrezko zigilua)\nGloria Fuertesen Jaiotzaren Mendeurrena\nEXFILNA Sevilla 2018. Giraldillo (arrosa-urrezko zigilua)\nGizadiaren Ondare diren Hiriko Monumentu-multzoak Cuenca.\nEspainian eta Andorran zirkulazioan egon ziren lehen eguneko ZIGILU-MARKA guztiak dakartza.\nPSP ZIGILU GUZTIEKIN filozorro gardenetan:\n130 € (BEZa barne) Filateliara harpidetuta dudenentzat\n135 € (BEZa barne) Harpidetuta ez dauden gainerakoentzat\nPSP ZIGILURIK GABE\n40 € (BEZa barne), filozorro gardenekin, zeure zigiluak bertan jar ditzazun\nUrtero etxean erosotasun osoz jaso nahi baduzu, harpidetu zaitez.


(Eszenarioan argi berezi bat pizten da, eta bertan zutik lehengo lau gizon euskaldunak ikusten dira.)\neuskaldunen mendien artetik,\neta etxeko jaunak, bere atearen aitzinean zutik,\nireki ditu belarriak eta esan du:\nKANTOREA: Nor da hor? Zer nahi dute?\nEta txakurra, bere nagusiaren oinetan lo zegoena,\naltxatu da, eta Altabizkarko inguruak zaunkaz bete ditu.\nIbañetaren lepoan harrabots bat entzuten da,\nhurbiltzen da, harrokak ezker eta eskuin jotzen dituelarik.\nHori, urrundik heldu den armada baten burruma da.\nMendien tontorretatik guziek errespuesta eman diote.\nBerek duten zeinua adierazi dute,\neta etxeko jaunak bere dardoak zorrozten ditu.\nHeldu dira. Zer lanzazko sasia!\nNolazer-nahi kolorezko banderak haien erdian agertzen diren!\nZer tximistak ateratzen diren horien armetatik!\nZenbat dira? Haurra, konda zak ongi.\nzortzi, bederatzi, hamar, hamaika, hamabi,\nhamahiru, hamalau, hamabost, hamasei,\nhamazazpi, hamazortzi, hemeretzi, hogei.\nHogei eta milaka oraino.\nHoriek kondatzea denbora galtzea litzateke.\nHurbil ditzagun gure beso-zainak,\nerrrotik atera ditzagun harroka horiek.\nBota ditzagun mendian behera\nhorien buruen gainera.\nZer nahi zuten gure mendietarik Iparreko gizon horiek?\nZertarako jin dira gure bakearen nahastera?\nJainkoak mendiak egin dituenean nahi izan du\nhetatik gizon arrotzik ez pasatzea.\nBaina harrokak biribil koloka erortzen dira,\nOdola xurrutan badoa; haragi puskak dardoetan daude.\nO, zenbat hezur karraskatu! Zer odolezko itsasoa!\n(Argia dagoen tokira roland sartzen da. Zaurituta dator.)\nROLAND: (Heriotsu mintzatuz.) Orreaga! Andre Mari eguna! Zazpirehun eta hirurogeita hamazortzia! ... Egun hau... egun hau bai izan dela oroitzeko eguna! Nafarrek Karlomagno zafratu... Nork usteko zuen Nafarroa txikiak errauts zezakeela Europa guzia ikaraz daukan gure armada!\nNere soldadu guziak hilak edo ihesi joanak leku madarikatu honetatik.\nNik hemen, hemen hil behar! Nere ezpata sonatua, Durandal nere ezpata, nere biziko laguna deusetako ez on... nere besoak ez gehiago aski indarrik hori altxatzeko ere...\nNAFAR GUDARIAK: Roland, Roland!\nROLAND: Nor da hor! Nork deitzen nau?\nNAFAR GUDARIAK: Roland, non daude Iruñean azaltzen hituen molde harroak?\nROLAND: Orduan nagusi gintuan... Orain zuek zarete!\nNAFAR GUDARIAK: Ez, Roland, ez gaituk nagusitu; gure indarra ez duk gizonak hiltzeko, gure sendiak, lurrak eta gainerakoak defendatzeko baizik.\nROLAND: Hil nazazue... Durandal nere ezpata (maginatik atereaz bere bihotzaren gainean jartzen du) zuen eskuetan... zanpa, bultza... bihotza ebaki arteino.\nNAFAR GUDARIAK: (roland bere ezpata gorputzean sartzen ari den bitartean, koroako gudari nafarrek honela diote.) Gizonak menperatzen erabili duzun Durandal ezpata berak kenduko dizu azken arnasa... Gizonak, herriak menperatzeko indarkeriaz baliatzen direnek, zugan har dezatela exenplu eta ispilu.\nEskapa, eskapa indar eta zaldi dituzuenok!\nEskapa hadi, Karlomagno errege,\nhire luma beltzekin eta hire kapa gorriarekin.\nHire iloba maitea, Errolan zangarra, hantxe hila dago;\nbere zangartasuna ez du beretako on izan.\nEta orain, euskaldunok, isur ditzagun gure dardoak\nBadoaz! badoaz! Non da bada lantzazko sasi hura?\nNon dira haien erdian ageri ziren zer nahi kolorezko bandera haiek?\nEz da gehiago tximistarik ateratzen haien arma odolez beteetarik?\nHogei, hemeretzi, hamazortzi, hamazazpi,\nhamasei, hamabost, hamalau, hamahiru,\nhamabi, hamaika, hamar, bederatzi,\nzortzi, zazpi, sei, bost, lau, hiru, bi, bat.\nKANTOREA: Bat bakarrik ez da bizirik gehiago agertzen.\nBATEK: Akabo, etxeko jauna, joan zaitezke zure txakurrarekin zure emazte eta haurrak besarkatzera, zure dardoak garbitzera, eta gero ohearen gainean etzan eta lo egitera. Gauez arranoak joango dira haragi puska lehertu horiek jatera, eta hezur horiek oro xurituko dira eternitatean.


Hernaniko neskak lehenengo postuan sailkatu dira azken ligaxkara - Hernani - Kronika.eus\nHernaniko neskak lehenengo postuan sailkatu dira azken ligaxkara\nHernaniko jokalaria erasoan Voleyviñakoaren blokeoa gainditzeko asmotan.\nZarautzeko Lizardi 1-3 garaitu dute, eta Gipuzkoako Txapelketaren bila arituko dira, Kostkas eta Lizardi berarekin.\nHernaniko taldeek hiru partidu jokatu dituzte asteburuan. Euskal Ligan mutilek 0-3 galdu zuten Voleyviña talde indartsuaren aurka, senior neska taldeak garaipen ederra lortu zuten Zarautzen, Lizardiren kontra, 1-3, eta kadete neskek 3-0 garaitu zuten Laskorain.\nSenior neskek ez zuten lan erraza izan Zarautz aldean, bertako Lizardi talde indartsuaren aurka. Partidua burrukatua izan zen eta nahiz eta lehen jokoa etxekoentzako izan zen 25-21, hortik aurrera hernaniarrek bere maila azaldu zuten eta segidan hiru joko irabazi zituzten. Beraz, partida 1-3 amaitu zen. Emaitza honekin Hernaniko taldea lehen postuan sailkatzen da azken ligaxkarako eta bertan izango ditu aurrez aurre, Kostkas Donostiako taldea eta Lizardi zarauztarra, bigarren eta hirugarren sailkatuak. Hiru talde hauen artean jokatuko dute aurtengo Ligako azken fasea.\nMutilek ezin, Voleyviña indartsuaren aurka\nEuskadiko Ligan, mutilak baja dezenterekin hartu zuten Errioxako Voleyviña taldea, eta espero bezala ez zen lan erraza. Aurkaria lehen postuetan egonik talde sendoa dela erakutsi zuen eta 0-3 galdu zuten hernaniarrek. Lehen jokoa berdindua izan zen, baina ondorengo bietan ongi nagusitu ziren bisitariak. Bigarren urteko neska kadeteak bikain aritu ziren eta 0-3 irabazi zuten Tolosako Laskorainen aurka.


IKUSMENA by Aitzi Es - issuu\nZeintzuk dira organoak? Begia, argia detektatzen duen organo bat da. Ikusmen- zentzumenaren basea, eta argiari oso sensible dena.\nEsklerotika edo Esklera\nIrisa: Begiko mintz biribila da, laua, koloreztatua eta uzkurkorra, erdigunean irekigune bat duena. Begira iristen den argi kopurua kontrolatzen duena da Irisa. Erdialdean duen irekiguneari Begi-nini esaten zaio.\nEsklerotika edo esklera: begiaren esferaren inguruan dagoen geruza da, aurrealdean kornearekin jarraitzen dena, koroidea barrualdean eta konjuntiba kanpoaldean dituena.\nIkusmenak ere, pozesu bat dauka. Prozesua: Objetuak isladatzen duten argia Begi-ninietatik sartzen da begietan. Kristalinoa zeharkatzean, izpiak desbideratuegiten dira, irudiaren proiekzioa erretinan fokatzeko. Ikusmen-nerbioaren bidez, informazioa garunera iristen da eta honek interpretatu ondoren, ikusi egiten dugu.\nEta ere gaixotasunak... Gaixotasun ohikoenak: Miopia: Urrun dauden gauzak ikusteko zailtasuna da. Hipermetropia: Hurbil dauden gauzak ikusteko zailtasuna da. Begi-lausoa: Argiak kristalinoa zeharkatzeko zailtasuna da.


txintxarri.eus: Zinea nagusi urtarrileko kultura eskaintzan\nZinea nagusi urtarrileko kultura eskaintzan\nErrege Magoen kabalgatak emango dio hasiera urtarrileko kultura egitarauari. Astebururo zinea izango da eta arrakasta handiko filmak eskainiko dira. Izar, Marie de Jongh antzerki taldearen lan berria ere izango da ikusgai\nMaite Iglesias Kultura saileko burua eta Juantxi Ugarte kultura teknikaria aurkezpenean.\nTxintxarri 2017/12/29 9:45\nUrtarrileko asteburuetan ez da aspertzeko aukerarik izango. Manuel Lekuonako kultura egitaraua film emanaldiez beteta dator. Maite Iglesias Kultura saileko buruak eta Juantxi Ugarte kultura teknikariek aurkeztu dute urtarrileko agenda.\nMaite Iglesiasek aipatu modura, arrakasta handiko pelikulak ikusteko aukera izango da. Horregatik, esate baterako, urtarrilaren 21an, Star Wars: los últimos Jedi filmaren bi saio izango dira, bata haurrentzat eta bestea helduentzat.\nEra berean, Lasarte-Oriako haur eta gazteek urtarrilaren 7an, Wonder filma ikusi ahalko dute. Hilaren 14an Ferdinand eskainiko da eta 28an El pequeño vampiro.\nHelduentzako zinemari dagokionez, urtarrilaren 7an Suburbicon filma, 14an Asesinato en el Orient Express, eta 28an Perfectos desconocidos eskainiko dira.\nOkendo zinema taldeak sustatzen duen forumean Mother filma izango da urtarrilaren 12an eta 26an, berriz, Wonder Wheel. Mother jatorrizko bertsioan eskainiko da eta gaztelaniazko azpitituluak izango ditu.\nErregeak eta antzerkia\nBaina urtea ez da zinearekin hasiko. Lehen ekitaldia Errege Magoen kabalgata izango da. Urtarrilaren 5ean, 12:00etan erregeen morroiak eta Megaba elkarteko kideak Okendo plazan egongo dira, gutunak jaso eta haurrentzako ekintzak burutuz. 18:00etatik aurrera, berriz, Errege Magoen kabalgata herriko hainbat kaletan barrena ibiliko da eta Okendo plazan haurren eskutitzak irakurriko dituzte.\nAntzerkiak ere izango du lekua kultura agendan. Marie de Jongh antzerki taldeak Izar antzezlana taularatuko du. Lana aste honetan antzeztuko da lehenengoz Bilbon eta urtarrilaren 27an izango da Lasarte-Orian.\nSarreren prezioa mantendu\nUdaleko arduradunek jakitera eman dutenez, aurten ez da prezioetan aldaketarik izango.\nHonela haurren emanaldietako sarrerak 3,80 euro balioko du; hamar sarrerako bonoak, 28 euro eta 3D saioek 4,80 euro. Helduen kasuan, sarrera bakoitzak 5,50 balioko du; bonoak berriz 45 euro eta 3D saioak, 6,50 euro.\nBestalde, Iglesiasek urtarriletik aurrera indarrean egongo den liburutegiko ordutegia iragarri du.\nAstelehenetik ostiralera, 9:30etik 13:00etara eta 16:00etatik 20:00etara egongo da irekia. Larunbatetan, berriz, 9:30etik 13:00etara.\nOrdutegi hau gaur egungo eskarietara egokitua dagoela azpimarratu du eta erabileraren arabera egokitzen joango dela ere jakitera eman du.


Google Loon — Gaztezulo\nGoogle Loon https://www.gaztezulo.eus/albisteak/google-loon https://www.gaztezulo.eus/albisteak/google-loon/@@download/image/sarezulo-globoa_1421055313.jpg\nTestuak: Egoitz gonzalez @aldakur\n‘Google’ eta ‘proiektu’ hitzak esaldi berean idatzita agertzen direnean... argi ibili! Internet munduko txoko guztietara eramatea du helburu Mountain View-ko erraldoiaren proiektu berriak.\nGooglen egoitza nagusian arbel batzuk dituzte. Arbel horietan enpresak garatu beharko lituzkeen proiektuetarako ideiak idazten dituzte langileek. Ideia horietatik abiatuta, Interneteko bilatzailearen zerbitzua ematetik, Gmail zerbitzua eskaintzera, sistema eragile propioa izatera edota kotxe autonomoak egitera pasa da Google.\nGoogle Loon izeneko proiektua ere arbel horretan idatzitako ‘erokeri’ interesgarri horietako bat da. Proiektuaren helburua zera da: Interneterako sarbiderik ez duten lekuetara sarea eramatea; hau da, isolatuta dauden herrietan, garatzeko bidean dauden herrialdeetan edota hondamendi bat jasan duten lurraldeetan, adibidez, Internetera sartzeko aukera izan dezaten bermatzea.\nKasu honetan bitxia dena da Googlek aipatutako leku horietara Interneterako konexioa nola eraman nahi duen, izan ere, globo aerostatikoak baliatu nahi ditu. Globoak estratosferan kokatuko ditu, lurretik hogei kilometrotara, eta LTE teknologia erabilita, Internetera sarbidea eskainiko die 40 kilometroko diametroan daudenei. Proiektua 2013an abiatu zuten, eta momentuz egindako frogek emaitza onak eman dituzte.\nGoogle Loon ez da, ordea, helburu hori duen proiektu bakarra. Facebookeko buru Mark Zuckerbergek ere denbora darama mundu osora Internet zabaltzeko asmoa duela esanez. Horretarako, baina, ez ditu globoak erabiliko, droneak baizik. Dagoeneko diru asko inbertitu du droneak garatzen dituen enpresa bat erosten, eta NASAren kolaborazioa ere lotu du. Konexioa globoek egingo duten antzera ahalbidetuko dute droneek, baina badago, momentuz, ezberdintasun bat: droneek autonomia handiagoa izango dute estratosferan denbora gehiagoz egoteko. Diotenez, eguzkiaren energia baliatuz hilabeteak zein urteak igaro ahal izango dituzte droneek lurreratu gabe. Googlen globoek, aldiz, gehienez ere, 100 bat eguneko autonomia izango dute.\nCrowdfunding kanpaina baten bitartez lortu zuen arrakasta proiektu honek. Gure Smartphone-rako botoi sinple bat den arren, ehunka gauza egin daitezke horri esker.\nBarre egiteko hamaika arrazoi eta kuriositate topatuko dituzu.\nArgazki bat ateratzen dugunean, bere datuak gordetzen dira. Ateratako lekua, kamera mota... Datu horiek ezabatzeko web orrialdea.


Antzezlan baten prestaketa |Tanttaka Blackbird\nAntzezlan baten prestaketa, 'EiTB Kultura-Transit' saioan\nAntzerki munduarekin lotura duen lagun eta zale taldeak pausoz pausoz jarraitu du Tanttakaren Blackbird antzezlanaren eraketa.\nTanttaka Antzerki Konpainia.\nTanttaka taldeak hilabete eta erdian antzezlan baten muntaiaren prozesua partekatu du. Antzerki munduarekin lotura duen lagun eta zale taldeak pausoz pauso jarraitu du Tanttakaren Blackbird antzezlanaren prestaketa. David Harrower eskoziarraren antzezlana da Blackbird eta datorren urtean eskainiko du Tanttakak euskaraz.\nETBko kultur magazineko lan-taldea esperimentu honen lekuko izan da. Donostiako DFerian egin da eta Fernando Bernues izan da zuzendaria. Tanttakak esperientzia handia du antzezlan muntaietan. Taldeak duen 31 urteko ibilbidean 40 antzezlanetik gora prestatu ditu. Aurten Max saria jasotzeko hautagaia da Tanttaka, enpresa pribatuaren sailean, Soinujolearen semea lanarengatik.\n'EiTB Kultura'k, gainera, musika proposamenak ekarriko ditu ostegun honetan ETB1era eta ETB2ra: Vetusta Morlaren azken diskoarena esate baterako, eta asteburura begira hainbat kontzerturen berri emango du. Halaber, zine estreinaldiei eta aktualitatezko erakusketei ere erreparatuko diete.


Jesús Mª Iriondo IK4ko lehendakari berria - Ideko\nJesús Mª Iriondo IK4ko lehendakari berria\nIK4ko Zuzendaritza Batzordeak eta Batzar Nagusiak aho batez hautatu dute Jesús María Iriondo, datozen lau urteetan Rafael Barrenechea ordeztu dezan Aliantza Teknologikoaren buru gisa.\nAliantza Teknogikoak presidentetza aldatu du, eta Jesús María Iriondo Arrizabalaga, Tekniker-IK4ko presidentea, izendatu du IK4ko presidente berri, Rafael Barrenechearen ordez (Ideko-IK4). Ikasketaz ingeniari elektronikoa da Jesús María Iriondo, robotikan espezializatua, eta esperientzia handia du enpresa-munduan.\n2004tik, talde-jardueraren buru da Microelectrónica Maser enpresatik. Balio teknologiko erantsi handiko enpresa da, teknologia elektronikoen aplikazioan espezializatua, eta Mendaron dago. Azken kargu hori Teknikerreko presidentetzarekin batera dauka, Tekniker-IK4ko kide baita 2005ean Aliantza Teknologikoa sortu zenetik.\nJesús María Iriondoren izendapena abenduaren 16an sartu zen indarrean, eta 4 urterako izango da. Aho batez onartu zuten Aliantza Teknologikoaren Zuzendaritza Batzordeak eta Batzarrak, Rafael Barrenecheak karguan zuen konpromisoa 2010ean amaitu baitzen.


“Berriro irekitzeko bonua” kanpaina\nUdalerriko merkataritza, ostalaritza eta zerbitzu enpresak une honetan jasaten ari diren egoera dela eta, Amurrioko Merkatari Txikien eta Ertainen Elkarteak (APYMCA) “Berriro Irekitzeko Bonua” kanpaina jarri du martxan, Amurrioko Udalaren babesarekin.\nBonuak establezimendu bakoitzeko gehieneko kopuru batekin banatuko dira, azkenean izena emango duen establezimendu kopuruaren eta motaren arabera.\n“Amurrio berriz irekitzeko bonua” 2020 Kanpainaren oinarrakDescargatu\nBertako produktuek, gertukoak eta sasoikoak, gure kontsumorako aukera onenetakoa izaten jarraitzen dute. Tokiko produktuak kontsumitzeko kontzientzia hartzeak gure eremu geografikoko ekonomia mantentzen eta garatzen laguntzen du. Ingurumena zaintzen lagunduz, gainera.\nJarraian, tokiko eta eskualdeko ekoizleen datuak emango dizkizugu, konfinamenduan gure lurreko produktuak kontsumitzen jarraitu ahal izan dezazun.\nAlberto Campo, Lureder\nAlbertok baratza hurbiltzen digu etxera. Produktu ekologikoa.\n“Gustatzen zait jendea zain egotea piperrak eta ilarrak noiz iritsiko. Landarean heldu den tomate bat jateak dakarren aldeaz goza dezatela gogoko dut, ez hozkailu batean edo bidaian zehar heldu dena”.\nBarazki freskoak, kontserbetan eta zukua.\nBanaketa. Ostegun arratsaldean eta ostiral goizean. (Eskaerak ostegun arratsaldea baino lehen egin)\nSasoiko produktuak, eskuragarritasunaren arabera.\nArantzazu Gozogintza (Arantza Meabe)\nGozogintza eta boilurrak eskuz egitea, Urduñako lehengai naturala eta lehen kalitatekoa erabiliz.\nMasusta gorri pastela.\nUrigoitiko Txorizoak Lorea Momeñeren familia-proiektua da. Txerriak aire zabalean hazten ditu, eta bere haragiarekin txorimalo-produktu sorta bat ekoizten du (txorizoa, saltxitxoia, patea, etab.). Bertan, Mungian irabazitako Euskadiko txorizorik onenaren titulua duen txorizoa nabarmentzen da.\nIbarrola ahizpek Menoyo herrian dagoen gaztandegi familiarrari jarraipena emateko lekukoa hartu dute, Gorobel mendilerrora ikuspegi ederrak dituen lekua, urtero ardiek udako hilabeteetan bazkatzen duten lekua.\nArdi gazta freskoa.\nArdi gazta ondua.\nGure mendietan hazten diren ardi latxen esne gordinarekin egindako gazta\nTelefonoak: 660955471 / 616674515.\nQuesos Aguiñiga gaztakAguiñiga\nGure gaztaren zaporea bizia da, zabala, “Ahoa betea”, eta, aldi berean, orekatua eta bereizgarria da. Zapore sendoa du, “Ardi esne ondu” izaera nabarmena du, eta gatzagi naturalaren zaporea du. Gaztaren zaporearen sentsazioa ahoan mantentzen da, ahosabaian usain gozoa utziz. Ez dizu huts egingo.\nTelefonoak: 945399257 / 629892434 / 644370104.


Eap - Europako Parlamentuak oniritzia eman zuen bere lehen buruzko etorkizuneko direktiba Irisgarritasuna.\nEuropako Parlamentuak oniritzia eman zuen bere lehen buruzko etorkizuneko direktiba Irisgarritasuna.\n05 martxoa 2014\nTestuaren arabera irisgarritasun-buruzko etorkizuneko direktiba onartu guztiei eragingo die webgune edo web guneen kudeatutako erakunde ofizialek finantzatutako publikoei eta sektore pribatuan diharduten baina eta eskeletoko patologiagatik operatutako zerbitzu publikoak.\nEuropako parlamentuaren eta kontseiluaren zuzentarau baten Proposamena, webguneen irisgarritasunari buruzkoa eta webgune sektore publikoko erakunde eta eskeletoko patologiagatik operatutako betetzen duten zeregin publikoak erabili izan da europako parlamentuaren osoko bilkuran iraganeko 26-2-2014. bertan onartu egin du, 593 botoz eta kontrako 40 13 abstentzio. Boto horren posizioa da Duen europako parlamentuaren lehen irakurraldia ministroen kontseiluak onar dezakezu edo bere aurrekontuaz eztabaidatzeko. ondoren, jarrera hartu\nLegebiltzarrak onartu du bertsioa begiratuz gero, batzordearen hasierako proposamena izenekoa. izan ere, estatu kideei eskatzen web guztiak herri-ren ordez kategoria 12 zerrenda eskura egin zuela, hasiera batean. Gainera, parlamentuak ere nahi irisgarritasun-arau horiek aplikatzeko entitate pribatuek kudeatutako leku guztiak betetzen duten baina herri lanak betetzeko, ura, gasa, argindarra, ura, garraioa, osasuna, hezkuntza, etab. salbuespen bat Jasotzen da diren micro-pymes (12 langile).\nHasierako proposamena arteztarau-COM (2012) 0721\nZuzentarauaren garapen bilakaera


Izaskun Araluzea Itza - Uriola.eus\nIzaskun Araluzea Itza 2020-05-21 09:59 Iritzia\nBatek esan zion ez zuela bueltatu nahi. Bat-batean gelditzeak erakutsi ziola, nolabait, gauza asko egiten zituela, gehiegi.\nIzaskun Araluzea Itza 2020-04-24 13:36 Iritzia\nNork ez du inoiz itxi liburu bat gogoko zuen orrialde batean, maitasun istorio baten puntu gorenean edota momentu alairen batean.\nIzaskun Araluzea Itza 2020-03-23 11:53 Iritzia\nAzken aste honetan mugikorra begiratu dut inoiz baino gehiago, sare sozialak etengabe ari dira berritzen, txiste eta meme asko tartean, larritasun mezuak eta aldarrikatzaileak heldu zaizkigu, denak nahastuta.\nIzaskun Araluzea Itza 2020-02-18 10:54 Iritzia\nE.O Nahiko nuke kaletik paseatu eta txakur beltzik parean ez izan.\nElenak aste honetan gonbidapen arraro bat egin dit, berarekin literatur saio batean parte hartzekoa.\nIzaskun Araluzea Itza 2019-12-26 11:08 Iritzia\nElkarrizketa bat hitzez hitz gogoratzen dutela dioten horiek gezurtiak edo mitomanoak iruditu zaizkit beti. Niri izpiak baino ez zaizkit geratzen inoiz, zuloz betetako testu batean harrak jandako dokumentu baten gisa. Neure hitzak berak ere, esan ditudan une berean, ez ditut entzuten. Inorenak, berriz, joan egiten zaizkit, eta nire ezpainak iristeko moduan dagoen aho baten mugimendua baizik ez dut gogoratzen. Gainerako guztia birsorkuntza arbitrario bat baizik ez da, eta hemen gogoratzen ari naizen adierazpenetarako ere berdin balio du horrek.\nTipo aparta batek beste bati: Very well, Manuel!\nIzaskun Araluzea Itza 2019-11-29 10:03 Iritzia\n2018a da. Estatu Batuetan daude. Emakume australiar bat eszenatokira igo da. The Holliwood reporter’s women in entretainment sari banaketa ospatzen ari dira. Emakumeak mikrofonoa hartu du:\nBazen behin urrunean, sumendia\nIzaskun Araluzea Itza 2019-10-22 09:03 Iritzia\n“Bazen behin urrunean sumendia” hauek dira larunbatean jaso genuen esku-orriko lehenengo hitzak. Deustuko La fundición aretoan izan ginenok Tripak kolektiboak sortutako Urruna antzezlana ikusteko aukera izan genuen eta pozik esan dezaket plazer bat izan zela.\nIzaskun Araluzea Itza 2017-05-16 11:16 Iritzia\nDuela pare bat hilabete Deustuko Erribera komunikabide guztien ahotan zen, auzokide bat erasotu zutelako etxera zihoala. Astebetez telebistako hainbat saiotan izan genuen berri hau, egunkarietan eta hedabide desberdinetan.


Rubalcabaren ikasgaia - GARA\nXabier Lasa Berriozarko alkatea\nBaina oker dabiltza XXI. mendeko politikagintzak behar duen alderdi edo egitura eredua hori dela uste badute. Egun krisian dagoena ez da PSN edo PSOE, ezta Rubalcaba ere, euren politika eredua baizik\nAspalditik genekien; 2007ko abuztuan gertatutakoa gogoratu besterik ez da egin behar jakiteko alderdi sozialistaren barrenean erabakiak Madrilen hartzen direla. Gainera, duela aste pare bat Roberto Jimenezek gogorarazi zigun. Eguesibarko UPNko alkatearen kontrako balizko zentsura mozioaren aurkezpenaz ari zen orduan, eta literalki erran zuen PSOEren barrenean erabaki garrantzitsuak Madrilen hartzen direla.\nGauza bera berrestera etorri zen Rubalcaba jauna gurera aurreko egunean, eta, bide batez, Nafarroako UPNri lasai egon daitekeela baieztatzera; nahi izanez gero legealdi osoko gobernua segurtatua duela, alegia. Izan ere, Madrilgo PSOEk ez du abenturarik nahi abertzaleekin. Nahiago du Nafarroan alderdi gisa desagertu edo ezerezaren hurrengoa izatera pasa estatu mailako kontraerranak sortzea baino. PSOE -eta horrek barne hartzen ditu PSN eta PSE- ezer baino lehen espainiarra dela gogoratu digu, eta alderdiaren estatu mailako interesen zerbitzura dagoela. Ondorioz, Nafarroa bi urte gehiago eskuinaren agindupean, eta, PSN, kili-koloaren zeremonian; egun batean hemen, bihar han, gaur baietz, bihar ezetz. Funtsezkoa sekula zalantzan paratu gabe.\nEz da hori gure kezka nagusia baina, zeren eta PSNren aldetik espero zitekeena horixe baita, sistema politiko-ekonomikoa bermatzea dute lehentasun, Espainian bezala Nafarroan ere. Ezer berririk ez alde horretatik, inportanteena eta kezkagarriena, aldiz, beste kontu bat da: PSOEk ordezkatzen duen eredu politiko hierarkiko eta tradizionala indarrean dagoela oraindik ere. Sozialista espainiarren idazkari nagusiak erran digu haren politika ereduaren arabera alderdietako politburoak bakarrik duela erabaki garrantzitsuak hartzeko ahalmena; gainerakoak, boto-emaileak, militanteak, hautetsiak, tokiko koadroak... obeditzeko daudela, aparatuari men egiteko. PSOEk ez du nahi bere baitan gogoeta egiten duen jenderik, ez eta berezko pentsamendua osatzeko edo kritika egiteko gai den kiderik ere. Soldaduak nahi ditu, aginduak irentsi eta doktrina ofiziala zabaltzeko prest daudenak. Boterea ez dago herri edo auzo bilguneetan, ezta batzarretan ere... Tokiko organoek funtzio kosmetiko hutsa betetzen dute haientzat; kongresuak eta bilkurak egiten dituztenean oihartzun mediatikoa izateko daude, ez gehiagorako. Militantzia ez da subjektu politikoa, bitarteko hutsa baizik. Eta erabaki inportanteak, politiko-estrategikoak -eta taktikoak ere, bistan da-, hartuta daude militantziarengana iritsi aitzin, kargu organiko garrantzizkoenak aldez aurretik izendatuta dauden bezala. Rubalcaba eta PSOE dira gaur egun ikus dezakegun alderdi piramidalaren eredurik hoberena, paradigmatikoena, hain segur.\nBaina oker dabiltza XXI. mendeko politikagintzak behar duen alderdi edo egitura eredua hori dela uste badute. Egun krisian dagoena ez da PSN edo PSOE, ezta Rubalcaba ere, euren politika eredua baizik. Aitzitik, garai hauetan denok gaude zaharkeria horretaz nazkatuta, ustelkeria egoera honetara ekarri gaituen eta politikagintza herriarengandik bereizi duen ereduaz nazkatuta. Herritarrok gero eta gehiago subjektu politikoak izan nahi dugu, egiturak, ideiak, sistemak... aldatu ahal izateko.\nRubalcaba Iruñera etorri da bere alderdiari hegoak moztera, ilusioa inaustera, bere militanteei erabakitzeko ahalmena kentzera eta nafarrei aldaketaren itxaropena zapuztera. Ongi etorri Rubalcaba, eta ongi joana. Gauzak argitu dizkiguzu, zeren eta gu ere, ezkerreko abertzaleok, batzuetan gezurrak eta itxaropen faltsuak irenstera iritsi baikara, eta zurea bezalako errealismo adierazpen batek non gauden eta, batez ere, zuek non zaudeten ikusten lagundu baitigu.\nPSOEk, PSNk, PSEk eta euren buruzagiek erakutsi digute ezkertiar abertzaleok gaur egun eraikitzen ari garen proiektua nola ez dugun osatu behar, Euskal Herrian politikagintza errotik aldatzeko balioko duen proiektu demokratiko eta parte-hartzaile bat eraiki nahi badugu, bederen. Dagoeneko ikasi dugu benetako aldaketa aurrera eramateko eduki politiko berriak ekartzeaz gain alderdiak eta koalizioak egituratzeko formak eta antolakuntzak ere beste era batera moldatu behar ditugula, eta militantziari erabakiak hartzeko eskubidea bermatzeko tresnak apailatzea ezinbestekoa dela. Kontuan har dezagun Rubalcabaren ikasgaia.


Herriko balkoiak Ikurrina eta Nafarroako banderaz bete dira Aberri egunean - - Tolosaldeko ataria\nHerriko balkoiak Ikurrina eta Nafarroako banderaz bete dira Aberri egunean\nEH BILDU Amasa Villabona 2020-04-13 10:45\n2020ko Aberri eguna berezia izan da, konfinamendu egoera bete betean suertatu baita. Milaka herritarrek bat egin dute Euskal Herria Batera ekimenarekin eta 12:30etan pandemia honek hildakoak gogoan, minuko isilunea egin eta Txoria txori kantu ezaguna abestu dute.\nAmasa-Villabonan ere ehunka izan dira balkoietara irten eta ekimen hunkigarri honetan parte hartu dutenak.\nEH Bildutik oso argi dugu, gure herriak, pertsona guztiak zainduko dituen estatu duin bat merezi du.\nGora Euskal Herria askea! Gora Euskal Errepublika!


Trakzio zentrala gurpildun aulkietan - Zenta\nOhikoena aurreko edo atzeko trakzio-aulkiei buruz hitz egitea da, erdiko trakzioa ezezagunena delarik. Eta bitxia da, bere ezaugarriak direla eta trakzio zentraleko aulkiak egokiak baitira, bai kanpoaldean, zein barruan erabiltzeko. Beren ardatzaren inguruan biratzen dutenez, oso biraketa-erradio txikia dute eta honek leku estuetarako egoki egiten ditu. Gainera, gehienak aulki trinkoak direnez eta neurri txikikoak, etxean egokitzapenak egiteko beharra murrizten dute. Europa mailan trakzio zentrala gurpildun aulki elektrikoen joera nagusia da, zalantzarik gabe.\nErdiko trakzioa duten aulki gehienek sei gurpil dituzte: bi motor-gurpil nagusi aulkiaren erdian, eserlekuaren azpian kokatuak, eta beste bi gurpil txiki aurrean eta atzean, aulkiak askoz aktiboagoak eta erabilgarriagoak izan daitezen.\nAipatutako ezaugarriez gain, aulki hauek erosotasun handiagoa ematen digute, trinkoak direnez, hankak 90 gradutan izanda esertzeko nahikoa leku baitute.


Mondragoneko ikasleak Europako First Tech Challenge lehiaketanAlumnos de Mondragon en la primera First Tech Challenge europea\nMondragon Unibertsitatea (Mondragon Unibertsitatea, 2013-01-24)\nMondragoneko Heziketa Zikloetako bigarren mailako ikasleek Tarragonan egingo lehenengo First Tech Challenge lehiaketan parte hartuko dute.\nKUTXA sarien banaketaren XXXVII. edizioaXXXVII edición de entrega de premios de KUTXAXXXVII edition of KUTXA awards\nGoi Eskola Politeknikoko ikasleek karrera amaierako sariak jaso dituzte, Donostiako Andiako Kutxa Aretoan azaroaren 18an egindako ekitaldian.\nLander Unanueren konferentzia MU-ko diplomen banaketanConferencia de Lander Unanue en la entrega de diplomas de MU\n“Sueños, tecnología y China” (Ametsak, teknologia eta Txina) izeneko hitzaldia eskainiko du Lander Unanuek diplomak emateko ekitaldian. Mondragon Unibertsitateko ikasle eta irakasle izan da, eta egun Abarkatxo teknologia ...\n8 eta 14 urte bitarteko gaztetxoentzat Gabonetako Kanpamentu TeknologikoaCampamento Tecnológico Navideño para jóvenes de entre 8 y 14 años\nCarlos Calleja Elcorok bere tesia irakurri duLectura de la Tesis de Carlos Calleja Elcoro\nMondragon Unibertsitateko Aula Magnan egin zuen Carlos Calleja Elcoro bere doktore-tesiaren defentsa eta CUM LAUDE gai kalifikazioa lortu zuen. Gainera, Europako Doktore aipamena jaso zuen.\nMU-GEPek bilera informatiboak eskainiko ditu unibertsitate Masterrak ezagutaraztekoLa EPS-MU ofrecerá sesiones informativas para dar a conocer los Másteres universitarios oficiales\nMaiatzean Mondragon Unibertsitateko Goi Eskola Politeknikoak informazio-saioak antolatuko ditu Bilbon, Gasteizen, Arrasaten eta Donostian. Master horien ezaugarri nagusiak hauek dira: espezializazio maila handia dutela ...\nMondragon Unibertsitatea (83)


txintxarri.eus: EAJ pozik aurrekontuan bere proposamenak onartu direlako\nEAJ pozik aurrekontuan bere proposamenak onartu direlako\nAurrekontuari abstentzioa eman zioten EAJko bi ordezkariek, "kontu hartzailearen kontrako txostena" zegoelako. Hala ere, pozik daude 2017ko dokumentuarekin\nTxintxarri 2017/04/4 10:24\nAstelehenean agerpena egin zuten EAJko ordezkari Estitxu Alkortak eta Jon Antxordokik ostiraleko ezohiko Udalbatzarrean 2017ko aurrekontuei emandako abstentzioa azaltzeko. Alkortak nabarmendu zuen "arduratsu" jokatu dutela, "herritarren interesa eta onura" lehenetsiz. Hala ere, kontu hartzailearen kontrako txosten bat egonik, baiezkoa ematea "ezinezkoa" zitzaien, EAJko ordezkariak azaldu duenez. Udaleko soldata-masak "legeak ezarritakoa gainditzen duela" argudiatu dute. "Ulertzen" dituzte, batetik, "aurrekontuetan dena koadratzeko dauden zailtasunak", baina uste dute "posible zela legearen barnean egokitzea".\nPozik finantziatutako proiektuekin\nAtsobakar auzoan egingo den kirolgune eta Michelingo kiroldegi berrien finantziazioarekin pozik agertu dira Alkorta eta Antxordoki. "EAJk bere programan aurkeztutako neurria" dela azpimarratu dute, eta "pozik" daudela Udal Gobernuak aurrera eramatea erabaki duelako.\nProposatu zituzten hamabi emendakinetatik bederatzi onartu dizkietela azaldu du Antxordokik. "Kontent dira Gobernuak erakutsitako jarrerakin eta euren alderdia kontuan hartu" izateagatik. Halaber, kirol instalakuntzak hobetzea lehentasuna izatea "garrantzitsua" dela nabarmendu dute jeltzaleek. Horregatik, diote "harro" daudela "oposiziotik Udal Gobernua bide horretan jarri" dutelako.


Koronabirusa eta pneumonia zituen 82 urteko gizon bat hil da Bizkaian | Gizartea | Berria\nNoiz sortua: 2020-03-05 00:30:00\n2020ko maiatzak 31\nIgandea, 2020ko maiatzak 31\nKoronabirusa eta pneumonia zituen 82 urteko gizon bat hil da Bizkaian\nGaixotasun kronikoak zituen hildako gizonak, eta atzo baieztatu zen koronabirusean ere positibo eman zuela. Euskal Herrian, 23 pertsonari atzeman diete gaitza, eta 250 lagun daude bakartuta\nLangile bat koronabirusarengatik Napoliko San Paolo estadioa garbitzen, atzo, Italian. CIRO FUSCO / EFE\nArantxa Iraola - Irati Urdalleta Lete -\n2020ko martxoak 5\nKoronabirusaren proban positibo eman duen 82 urteko gizon bat hil da Bizkaian, Eusko Jaurlaritzako Osasun Sailak jakinarazi duenez. Gaixotasun kronikoak eta pneumonia zituen hildakoak, eta koronabirusa ere bazuela atzo bertan baieztatu zuten. Euskal Herrian birus hori zuen lehen hildakoa da.\nAtzo, egun osoan, bost kasu gehiago baieztatu zituzten hiru Araban eta bana Bizkaian eta Lapurdin. Horrenbestez, guztira, 23 pertsona daude kutsatuta Euskal Herrian. Araban dago gaixo gehien. Hain zuzen, hamasei pertsona daude kutsatuta, eta horietako bost ospitalean daude. Gasteizen ospitalera eraman behar izan dutenetako bat «larri» dagoela onartu du Nekane Murga Eusko Jaurlaritzako Osasun sailburuak; koronabirusaz gain, beste hainbat patologia ere badituela esplikatu du. Bizkaian, berriz, bost kasu atzeman dituzte. Azken jakinarazpena adineko gizon batena izan da, gaixotasun kronikoak zituenarena, eta positibo eman ostean hil dena. Lurralde horretan, pertsona batek ospitalean jarraitzen du. Gipuzkoan, bi pertsonak daukate birusa, eta horietako batek ospitalean segitzen du. Nafarroan bi kasu daude, biak ospitalean, eta Lapurdin, zehazki Baionan, kasu bat baieztatu dute.\nKoronabirusaren eboluzioaren berri emateko momentu horretan hamazazpi kasu zeuden baieztatuta Araban, Bizkaian eta Gipuzkoan agerraldi bat egin zuen atzo eguerdian Murgak Zaintza Epidemiologikoko arduradun Txema Arteagagoitiarekin. Azaldu zutenez, 250 pertsona inguru daude bakartuta, pertsona birusdun bat ondoan izatearen ondorioz haiei ere gaitzaren sintomak ager dakizkiekeelakoan.\nHorien artean ehun bat osasunaren arloko profesionalak dira; izan ere, gaitza erruz zabaldu da Gasteizko Txagorritxu erietxean eta hiriko beste zenbait osasun etxetan, hango langile bat eritu eta gero. Hala ere, sailburuak esan du osasun zerbitzuan egindako «berrantolaketaren» ondorioz osasun arta «bermatuta» dagoela. Adierazi du, halaber, Osakidetzak zenbatutako kasuez harago, Arabako kasuekin lotuta badaudela beste bi ere, Espainian: Errioxan eta Gaztelan.\nKasuen ugaritzea ez da Osakidetzarentzat, hala ere, oraindik aparteko neurriak hartzen hasteko motibo. «Euste fasean gaude». Hala, orain arte emandako garbitasun neurriak gogora ekarri zituen: eskuak sarri garbitzea, berriz erabili ezin diren musuzapiak erabiltzea, eta eztula eta doministiku egitean ahoa ondo tapatzea. Osasun langileentzat hainbat jarraibide indarrean daudela esan zuen, eta lanerako irizpideak zuzendu dituztela «zentro soziosanitarioei» begira ere.\nAzkeneko 24 orduetan lau pertsona hil dira COVID-19 gaitzaren eraginez, 22 positibo atzeman dituzte PCR probekin, eta bi gaixo ospitaleratu dituzte. Euskal Herrian 29.107 gaixok eman dute positibo guztira, koronabirusa atzemateko probaren bat eginda. Horietatik 2.056 hil dira. Grafikoak, albiste barruan.\nIritsi da bizitzeko gutxieneko diru sarrera, muturreko pobrezia murrizteko\nEspainiako Gobernuak diru saria onartu du, eta ekainean bertan hasiko da ordaintzen. Hegoaldean, Eusko Jaurlaritzak eta Nafarroako Gobernuak kudeatuko dute\nEspainiako Gobernuak eguneko udalekuak baimenduko ditu hirugarren fasean\nJon Ordoñez Garmendia\n70 urtetik gorakoentzako ordutegiak desagertu egingo dira. Gehienez hogei pertsona elkartu ahal izango dira, baina ezingo da probintziatik atera oraindik.\nMurgak dio ezin direla errepikatu hondartzetan ikusi diren irudiak\nJendea ez pilatzeko eta hondartzak modu «dinamikoan» erabiltzeko eskatu du Eusko Jaurlaritzako Osasun sailburuak. Era berean, galdegin du aisialdirako bada ez erabiltzea garraio publikoa «jende asko dagoenean».\nAEMk salatu du EPPK-k «eraso» egin diola\nMugaren itxiera salatu dute Izpegiko gainean, Euskal Herriaren zatiketa salatzeko\nEPPK-k dio «sektore jakin bat» Patxi Ruizen egoeraz baliatu dela ezker abertzaleari «erasotzeko»\nArantxa Iraola - Irati Urdalleta Lete


Argazki eta bideoen lizentzia | Triatloia Maite Dut: Gazteen artean giza balioak sustatu ditzagun euskaraz.\nArgazki eta bideoen\nTriatloiamaitedut.eus webgunean gordetzen diren argazkiak eta bideoak, besterik adierazi ezean,Creative Commons Aitortu-Ez merkataritzarako-Partekatu lizentziara atxikitzen dira. Honek zer esan nahi du?: Edonork erabil ditzazkela hemen agertzen diren irudi eta edukiak (argazkien EXIF datuak, testuak, deskribapenak, iruzkinak, etab.). Hala nola, eskubide eta betebeharrak hauek lirateke:\nTriatloiamaitedut.eus-eko argazki eta bideoak argitaratu ditzakezu.\nIrudien kopiak egin ditzakezu.\nIrudien lan eratorriak egin ditzakezu.\nEzin duzu lan hau merkataritza xedetarako erabili.\nIrudi eta bideoei atxikitzen zaizkien betebeharrak hauek dira:\nIrudi zein bideoaren egiletza aitortu behar duzu.\nIrudi edo bideoaren egiletza aitortzeko modu azkarrena Triatloiamaitedut.eus-en irudi-bideo horrek duen URL kokapenera eta argazkilariak aukeratu duen erabiltzaile izena aipatzea da, eta ahal dela, esteka eskaintzea. Horrekin batera Triatloiamaitedut.eus-eko ikonoa/aipamena agertuko balitz, estimatua litzake.\nCreative Commons baldintza berean banatu behar duzu lan eratorria edo egiten duzun kopia. Triatloiamaitedut.eus-eko irudi batekin kartel bat diseinatzen baduzu, kartel hori ere Creative Commons Aitortu-Ez merkataritzarako-Partekatu lizentziaren baldintzen menpean egongo da.\nTriatloiamaitedut.eus zerbitzuaren erabilerak honako arau eta baldintzen ezinbesteko onarpena dakar berarekin:\nErabiltzaileak emandako datuen egiazkotasunaren gainean Triatloiamaitedut.eus-ek ez du inongo ardurarik izango. Argazki, bideo eta artxiboek izan ditzazketen ohar eta erantzunen ardura, oharren egilearenak dira. .\nErabiltzaileen aldetik, indarrean dagoen legediaren aurkako inongo jarduerarik ez da onartuko. Pertsonen intimitatea eta ohore-eskubidea erasotu zein irudi-eskubideak errespetatzen ez dituzten argazki, bideo eta artxiboak ezabatuak izango dira. Lizentzia-bortxaketak, beste erabiltzaileekiko errespetu-faltak edo jarrera iraingarriak ere ez dira onartuko. .\nArgitaratu aurretik, edukia aztertzen dugu. Triatloiamaitedut.eus webguneak eskubidea du edukirik ez argitaratzeko, edukiak ez baditu betetzen orriak zehazten dituen baldintzak baldintzak..\nZerbitzua erabiliz, hemen gordetzen dituen argazki, bideo oro Creative Commons lizentzia libre jakin batekin argitaratuko direla onartzen du eta jakitun da erabiltzailea. Atal honen goikaldean lizentzia horren berezitasunak agertzen direlarik, berau irakurri eta ulertu dituela jakinaren gainean da. .\nTriatloiamaitedut.eus webgunera bideoak bidaltzean, egileak baimena ematen dio Triatloiamaitedut.eus webguneari, bidaltzen dituzten bideoak Triatloia Maite Dut kanalean (Youtuben) argitara ditzan..\nErabiltzailea bere kontura igoko dituen argazki, bideo eta artxiboen egilea izan beharko du, edo hauen egilearen izena aipatu eta copyright-a errespetatu beharko du. .\nTriatloiamaitedut.eus arduradunek webgunearen atzigarritasun handiena bermatzen saiatuko direlarik, ez dute erantzukizunik izango, zerbitzuaren ezaugarri teknikoengatik, argazkiak edo informazioa galduko balira, edo erabiltzaileen kontuak aldi baterako atzigarri egongo ez balira.\nArau eta baldintza hauetan aldaketak bere kasa egiteko beretzat gordetzen du Triatloiamaitedut.eus taldeak, bai eta zerbitzua erabiltzeko baldintza teknikoetan aldaketak ezartzeko ere.\nTriatloiamaitedut.eus kudeatzaileek arau eta baldintza hauetara egokitzen ez diren argazkiak, deskribapenak, iruzkinak edo bestelako edukiak ezabatzeko eskubidea beretzat hartzen dute.


Lehen eskerrik asko interesagatik zaharrena Sociedad Civil Almodóvar del Rio kide bihurtzeko, Ateneo bazkide esker 1925 urteaz geroztik sekula halakorik duzu izan da posible irakaskuntza irakurketa eta nor izan bide ez dutenei idazten irakurtzen eta idazten, nahiz eta horiek ere urte ditu bideratuta batez kultura sustatzeko gure herriaren gainean.\nPrezioak honako hauek dira:\nHelduen / as.- 9 € / hileko\nParejas.- 12 € / hileko\nUnder 16 years.- 5 € / hileko\nMugikorra Harremanetarako *\nIzen osoa Partner / Pareja\nBete bakarrik jaso Partner / Pareja 12 € / hileko bien kasuan. (3 € soilik zure bikotearekin halaber bazkide / bat bezala har dezake parte)\nDNI PARTNER Bakarrik jaso Partner / Pareja, kasuan\nBazkide mota / a * Partner / a Helduen / a - 9 € / hileko Laguntzak / Pareja gisa 13 € / hileko Partner / a Minor 16 urte 5 € / hileko Aukeratu bazkide / a motaren\nKontu korrontearen zenbakia *\nBanku kontu zenbakia adierazten du, non zure ordainketa beharrik. karguak hiru hilerik behin egiten dira.\njasotzailea ez duzu hori inprimaki hau eta zure E-mail helbidea bidez lortutako datu pertsonalak, izan Popular Ateneo Almodóvar fitxategi batean sartuko., beraz, zure zalantzak argitzen eta enpresa hori izan zitekeela lotutako informazioa bidaltzeko ere interes, baita bitarteko elektronikoen bidez.\nAteneo Popular. arestian aipatutako helbururako soilik formulario honen bidez jasotako datuak erabili onartzen duzu. kezkatuta estatu helmuga eta erabilera Formulario bidez jasotako datu pertsonalen ezagutza izatea. Formulario hau bidaltzeak baldintzen gainetik onartzea dakar.\nHala nahi den sarbide, zuzenketa, ezeztapen eta oposizio eskubideak erabili gastuak daitezke legeak ezarritako prozedurak enpresaren aurre eginez: Popular Ateneo Almodóvar del Río Plaza de la Constitución, 9, 14720 Almodóvar del Río, Kordoba edo bidean e-mail: ateneopopularalmodovar@gmail.com


Zergatik da garrantzitsua datatzea harremanean - Harremanetarako Aholkularitza\nIzen AldaketaFamiliaren Finantza PlangintzaLaguntasuna EzkontzanOndare PlangintzaEzkontzarako Eta Familia Bizitzarako AholkuakNola Gorde Zure EzkontzaEzkontza ZergakEzkontza Legearen Ikuspegi OrokorraSindikatu ZibilakHaurren Zaintza Eta Laguntza\nNagusia / Harremanetarako Aholkularitza / Zergatik da garrantzitsua datatzea harremanean?\nZergatik da garrantzitsua datatzea harremanean?\nAdiskidetasuna garatzen laguntzen dizu\nHarremana proban jartzen du\nArgibideak argudioak konpontzen\nZure etorkizuna bat dator?\nKomunikatzeko modu osasuntsua irakurri\nEzagutu lagunak eta senideak\nIkasi finantza egoera\nGaztea zarenean, jende ezberdinekin hitzorduetara irtetea zer pertsona mota erakartzen zaituen ikusteko modu bikaina da. Baina adinean aurrera egin ahala, datazioak jendearen esplorazio bihurtzen uzten du eta zure bizitza osorako eman nahi duzun pertsona aurkitzeko bidea hasten du.\nDatazio garrantzitsua da harremanetan, elkar hobeto ezagutzen laguntzen baitu. Denbora tarte hau elkarren artean bateragarria zaren ikusteko eta harremana inora doala ikusten duzun jakiteko ematen da.\nEzkontzaren bidean aurrera egitea gustatuko litzaizukeen harreman berri batean zaude? Hona hemen harreman batean harremanak izateko 7 arrazoi.\n1. Laguntasuna lagun zaitzake\nZu eta zure ezkontidea ondo moldatzen al zara? Hori da harremanean harremanak garrantzitsuak izateko arrazoi handienetako bat: maila sakonago batean elkar ezagutzen duzu. Ulertzen duzu nola elkarreragiten duzun eta nolakoa den zure kimika.\nBadirudi zure ezkontideak beti oker esaten duela edo beti barre egiteko gogoa piztu dezakeen norbait al da? Ikerketek erakusten dute hori elkarrekin barre egiten duten bikoteak bikoteak baino, elkarrekin egoteko joera handiagoa dute.\nIkerketek agerian utzi dute bikoteek estresa gutxiago eta zoriontasun handiagoa izaten dutela elkarrekin denbora pasatzen duten bitartean. Ikerketa honek garrantzia duela azpimarratzen du kalitatezko denbora elkarrekin igarotzea bikote gisa eta ezkontza adiskidetasuna garatzen erromantizismo baten ordez.\n2. Harremana proban jartzen du\nHarremanetan datatzearen zati bat zuk eta bikotekideak ustekabeko egoerak nola kudeatzen dituzten ikastea da.\nMaitea galtzea, lana galtzea, larriki gaixotzea edo planifikatu gabeko haurdunaldia izatea zure bizitzan elkarrekin bizi ditzakezun kurba dira.\nLarri jarri aurretik, ziurtatu behar duzu zure bikotea pazientea, maitagarria, solidarioa eta indartsua dela egoerak zailtzen direnean.\n3. Argudioak nola ebazten diren ikasi\nBa al dakizu zuk eta zure ezkontideak harremanean arazoak nola ekartzen dituzten edo zure desadostasunak askotan Mundu Gerra bihurtzen dira?\nNorbaitekin finkatu aurretik, errespetuz eztabaidatzen ikasi behar duzu.\nIkerketek erakusten dute hori haserre ohera joateak albo-efektu negatibo iraunkorra izan dezake. Zure arazoak konpondu gabe lo egitera zoazenean, burmuina oroitzapen negatiboei eusten hasten zaizu, loa eten eta goizean depresio edo haserre sentiarazteko.\nArgudioen eragozpenak saihesteko, ikasi konpromisoaren artea. Elkartu erdian eta moztu zure bikoteari lasaitasun pixka bat egitea arrazoizkoa denean. Garrantzitsua da gauzak beraien ikuspuntutik saiatzea eta ikustea ere. Horrek esku artean duen benetako arazoa aurkitzen lagunduko dizu.\n4. Zure etorkizuna lerrokatzen al da?\nZein da zure etorkizuna zure ezkontidearekin? Oso ondo konpontzen zara eta zure kimika mundu honetatik kanpo dago, baina horrek ez du esan nahi bizitzatik gauza berak nahi dituzunik.\nEztabaidarako gai garrantzitsuen artean honako hauek daude:\nZure kokapena. Mugitu nahi du, hirian geratu nahi du bere familiarengandik gertuago egoteko.\nZure ibilbidea. Lanbidez aldatu nahi du, deseroso dago egungo lanak dakarren finantza egonkortasuna ematearekin.\nZure etxea. Berak erosi nahi du, berak alokatu nahi du.\nZure familia. Ama izan nahi du, ez du inoiz gurasoen joerarik izan.\nHauek dira norbaitekin izan dezakezun etorkizunari buruz jakiteko alderdi garrantzitsuak. Adibidez, haurren inguruan ados ez egoteak egoera oso mingarriak eta nahigabeak sor ditzake aldez aurretik eztabaidatu ezean.\nSeme-alabak edukitzeak elkarrekiko erabakia izan behar du, beraz, galdetu zure bikotekideari zer sentitzen duten horri buruz harremanean sakonegi egon aurretik zure bidea ateratzeko.\nEzinbestekoa da biak bat etortzea finantzen, kokapenaren, karreren eta familia kontuetan, zure harremanarekin aurrera egin aurretik.\n5. Komunikatzeko modu osasuntsua irakurri\nKomunikazio falta aipatzen da senar-emazteak dibortziatuta amaitzeko arrazoi ohikoenetako bat. Hori dela eta, ezinbestekoa da zuk eta zure maiteak elkarrekin hitz egiten ikastea elkarrekin bizitzera edo ezkondu izatera urrats handi bat eman aurretik.\nBikotekide bikaina hitz egiten ari zaren bitartean pazientziaz entzuten duen norbait da, arnasa hartu arte itxaron beharrean, beren iritziekin salto egin dezaten.\nKomunikazio osasuntsuak errespetuzko hizkera ere dakar. Ez dute argumenturik erabiltzen zu erortzeko edo gutxiesteko gonbidapen gisa. Horren ordez, desadostasunak arazo bat konpontzeko aukera gisa hartzen dituzte.\n6. Ezagutu lagunak eta senideak\nPertsona bati buruz asko konta dezakezu norekin igarotzen duen aukeratzen. Harremanetan harremanak izatearen abantaila bat da zure ezkontidearen lagun minak eta familia ezagutzea. Beste pertsona batzuen inguruan nola jokatzen duten eta zure bizitzan sartzea aukeratzen ari zaren jendearen mota hobeto ezagutuko duzu.\n7. Ikasi finantza egoera\nHarremanetan datatzeak zure ezkontideak diruarekin zein ondo egiten duen ezagutzeko aukera ere ematen du.\nIkerketek adierazi dute millennialak gehiago direla dirua eztabaidatu Orain arte beste edozein belaunaldi baino, baina horrek ez du esan nahi denak oso gustura daudenik beren ekonomien zikinkeria botatzen. Ezkurrak egindako Money Matters txostenean, Bikoteen% 68 esan zuen nahiago zutela beren pisuaz hitz egitea aurreztean zenbat diru zuten hitz egitea baino. Aupa!\nFinantzari buruz hitz egitea harreman helduen edozein zati garrantzitsua da.\nNola bereiziko dituzu zure finantzak?\nZuetako zeinek ditu zorrak eta nola ordainduko dituzu?\nHarremanak aurrera egin ahala, banku kontuetan sartuko zara edo bereizita mantenduko dituzu?\nZure ezkontidea ona al da diruarekin edo ekonomikoki arduragabea al da?\nJarri zure helburua zure ekonomiari buruz modu irekian komunikatzea zaren bitartean.\nHarreman berri bat baduzu, ez zaitez gauzak presatu. Datazio ezinbesteko urratsa da zure betiko pertsona aurkitzeko. Datazioek zuri eta zure ezkontideari adiskidetasuna garatzen lagunduko diete, komunikatzen ikasi eta zure etorkizunak nola lerrokatzen diren ikusiko duzu.\nIkasi eta hazi elkarrekin bizitako esperientzietatik eta ikusiko duzu zure harremanak ezkontzarantz aurrera egiten duela.\nezkontza amaitzeko arrazoiak


Iñaki Markez: «Entzun eta galdetu: epaitu gabe» | Gizartea | Berria\nIñaki Markez. Psikiatra\n«Entzun eta galdetu: epaitu gabe»\nDatuak «izugarriak» direla dio Markezek, eta ezinbestekoa dela gaia plazara ateratzea. Aidatu elkartean ahalegina egiten ari dira.\nSuizidioa osasun publikoko arazo bat dela argudiatuta, Aidatu elkartea eratu zuten orain bi urte gizarte gaietako eta osasun arloko hainbat profesionalek. Iñaki Markez psikiatra da elkarteko lehendakariordea. Gaiaren larritasuna argi utzi behar dela uste du: «Suizidioaren inguruko datuak izugarriak dira».\nSuizidioen eta buruko gaitzen arteko lotura sarri egiten da. Zein neurritan daude lotuta?\nSuizidioak bilatzen du oinaze handi bati erantzutea; dela emozionala, burukoa edo fisikoa. Baina suizidioa, berez, ezin da gaixotasunen ereduan sartu. Ez da pertsona erietan bakarrik gertatzen; sarri hedabideetan ideia hori ematen da, osasuneko profesionalek ere zabaltzen dute, baina ez da horrela izaten. Hori horrela bada ere, argi adierazi behar da buruko nahasmenduren bat —depresioak, eskizofrenia, nortasunen aztoramenduak...— duten pertsonen suizidioen inzidentzia hor dagoela: arrisku probabilitatea handiagoa da. Baina buruko nahasmenduren bat duten pertsona gehienek ez dute beren burua hiltzen, gainerako herritarren artean gertatzen den bezalaxe, hain justu.\nZein aldagai hartu behar dira aintzat prebentziorako?\nSuizidioak eta suizidio ahaleginak ez dira diagnostiko psikiatrikoak, baina buruko osasunarekin, existentziarekin edo bizitzako kontzepzioarekin lotutako gatazka bat erakuts dezaketen sintomak dira. Zioak lotuta egon daitezke, era berean, kulturarekin, erlijioarekin edo tradizioarekin lotutako balioekin, edo auzi legal edo ekonomikoekin. Arrisku faktore horiek guztiek motiboei buruzko zantzuak eman ditzakete, baina askotarikoak dira: gaixo egotea, bakardadea, itxaropenik ez izatea, bizi proiekturik ez izatea... Familia arazoak ere egon daitezke tartean: sexu abusuak, hausturak, giro desegituratua... Eta, jakina, esparru sozialeko aldagaiak ere badira sarri: zailtasun ekonomikoak, eskolakoak, lan mundukoak... Suizidioa saihesteko, osasun arloan balorazio onak egitea garrantzitsua da; baina lehen mailako arretan, eta baita buruko osasuneko zerbitzuetan ere. Hezkuntza eremuan ere eragin behar da. Jakin behar da inork bere buruaz beste egiteko asmorik baduen, horri buruz hitz egiten den, aurretik ahaleginik egon den... Horretarako gertutasuna erakutsi behar da beti, eta onespena. Bide horretan hedabideek lan handia dute estigma arintzeko. Jakina, horiez gain, gobernuek aldagai sozialetan eragiten badute, urrats handia egingo da.\nZer egin beren burua hiltzeko ahaleginetan dabiltzanei laguntzeko?\nBadira tratamenduak, baina, batez ere, medikoak eta psikologikoak ez diren hautu terapeutiko oso onak daude: ingurukoen babesa, jarduera okupazionalak, gertutasuna... Entzun eta galdetu egin behar da: epaitu gabe. Izan ere, horrek bizitzari atxikitzea errazten du; babesa eman dezake, zentzua. Eta hori garrantzitsua da suizidioan pentsatzen ari diren horientzat, saiatu direnentzat eta, era berean, gertuko norbait galdu ostean suizidioaren ondoriozko erruduntasunarekin eta estresarekin geratzen diren guztientzat.\nMedikuak ongi prestatuta daude prebentzioan aritzeko?\nBotiken bidezko tratamenduaren tentazioa oso presente dago medikuen artean. Lasaigarri onak badira; depresioaren kontrako botikak ere bai, eta tratamendu psikologiko onak. Baina heriotzaz ari gara, horri lotutako estigmaz, eta jarrera aldaketak eskatzen ditu horrek: komunikazio gaitasun hobeak, sufrimendua birbideratzea, esperantza ematea. Osasun arloko profesionalak gaitzera egin behar da; gizartea, oro har, ere bai. Hezkuntzan, erakundeetan. Hedabideek ere lan handia dute gaiaz jarduteko; izugarrikerietan erori gabe, morbotik urrun. Beldurrik gabe hitz egin behar da suizidioaz, egiatasunez.


Nola erabili gelaren arabera | Ota Herritarren Plaza\n※Erakusketa gela (bileretarako erabiltzen da)\n※Areto txikia / erakusketa gela (erakusketaren erabilera)\nBilera gela 1.2.3.4\nJaponiako 1.2. gela\nTe gela, arte gela\n1.2. musika estudioa\nLoteriaren metodoa Parte hartu loteria batean Ota Herritarren Plazako Areto Txikian.\n* Ezin da Uguisu Sarean aplikatu Warbler sarea\nEskaerak egiteko epea Zozketa egunean Ota Ward Plaza areto txikian harrera onartzen da 13: 20-14: 00 artean.\n(Loteria 14: 00etatik aurrera hasten da) Zozketa egunean Ota Ward Plaza areto txikian harrera onartzen da 9: 20-10: 00 artean.\n(Loteria 10: 00etatik aurrera hasten da) Hilaren 4etik amaierara, erabiltzeko hilabetea baino lau hilabete lehenago, eskatu Uguisu Sarean, Ota Ward Plazan edo instalazioen leihoan Ota Ward.\nLoteriaren data Erabilera hilabetea baino urtebete lehenago egun bat\n(Urtarrilaren 1ean soilik) Erabilera hilabetea baino 6 egun lehenago\n(Urtarrilaren 1ean soilik) Erabilera hilabetea baino 3 egun lehenago\n(Urtarrilaren 1ean soilik)\nIrabazteko baieztapen epea な し Loteria egunaren biharamunetik hil bereko 7ra arte, egiaztatu loteriaren emaitzak Uguisu Sarean.\n(Epea igarota automatikoki bertan behera geratuko da)\n・ Ordainketa epea Zozketaren datatik hil bereko 20ra arte\n(Epea igarota automatikoki bertan behera geratuko da) Loteria egunaren biharamunetik hil bereko 15ra arte\n· Harrera denbora Daejeon Herritarren Plaza\n(Itxitako egunak salbu) ・ Ota Herritarren Plaza\n(Itxitako egunak salbu)\n・ Wardeko instalazio bakoitza\nEskaera egiteko epea Loteria-egunaren biharamunetik hasi eta 14 egunera arte Loteria-egunaren biharamunetik hasi eta 7 egunera arte Erabilera hilabetea baino 3 hilabete lehenago hasi eta 8 egunera arte\n・ Ordainketa epea Mesedez, ordaindu eskaera egin orduko.\nLineako eskaera egiten baduzu, ordaindu eskaera egin eta 14 eguneko epean.\nMostradorean eskaera egin baduzu, ordaindu eskaera egiten duzun unean.


BILBOKO UDALAK OINEZKO IBILBIDEA PROPOSATZEN DU EKAINEAN OLABEAGATIK, ONDAREAREN HEDAPENERAKO BILBAO IZAN PROGRAMAREN BITARTEZ – Bilbao Kultura\nHome » Berriak » Bilbao Kultura @eu » BILBOKO UDALAK OINEZKO IBILBIDEA PROPOSATZEN DU EKAINEAN OLABEAGATIK, ONDAREAREN HEDAPENERAKO BILBAO IZAN PROGRAMAREN BITARTEZ\nBisita gidatuak asteartetik larunbatera, goizez eta arratsaldez, izango dira. Horrez gain, aurtengo edizioan, hilean igande batez, 4 urtetik gorako seme-alabak dituzten familiei zuzendutako bisitak eskainiko dira. Bi kasuetan beharrezkoa izango da plaza erreserbatzea 94 401 00 10 telefono zenbakira deituz, ASTELEHENETIK, maiatzaren 27tik, aurrera.\nBilboko Udalak maiatzean ekin zien berriro hiriko hainbat lekutara egindako bisita gidatuei. Ekimena, ondarearen hedapenerako BILBAO IZAN udal programaren barruan dago. Edizio honetan berriro ere auzoei begiratuko die. “Ezagutu Oinez” izenburupean, bisitak Masustegin hasi ziren, eta ekainerako Olabeagatik ibilbide gidatua egitea proposatzen dute. Horrez gain, berrikuntza gisa, hilabete bakoitzeko igande batean, 4 urtetik gorako seme-alabak dituzten familiei zuzendutako bisitak eskainiko dira. Helburua, auzoaren idiosinkrasia, historia eta garapena erakustea da, baina modu dinamikoagoan eta partaideagoan, pisten, jolasen eta ipuinen bitartez. Umeentzako zabalik egongo den bisita ekainaren 16an izango da.\nHorrela, BILBAO IZAN ekimenak Olabeagatik oinezko ibilbidea proposatzen du ekain honetarako, Itsasadar Museoan abiatuta, auzoaren azken aldiko historia, bitxikeriak eta ondarea ezagutzeko. Bilboko “Norvegia” izenez ezagutzen den Olabeaga, 1890era arte Abandoko elizatea osatzen zuten zortzi auzoetako bat zen. Bere kokalekuak beti baldintzatu du bertako bizitza, baina, ahala ere, Itsasadarraren ertzetan dagoen lur gune estu batean haztea lortu du, gaur egun bere nortasunaren ezaugarriak osatzen dituzten itsaso, portu eta industria kultura batuz.\nBisitak orokorrak euskaraz eta gaztelaniaz izango dira, astearteetan eta asteazkenetan 16:00etan eta 18.00etan; ostegunetan eta ostiraletan 10:00etan eta 17:00etan (ostiral arratsaldeetan euskaraz) eta larunbatetan 10:00etan eta 12:00etan, datorren ekainaren 29ra arte. Bisita euskaraz egin nahi duten taldeek eguna eta ordua adostu ahal izango dute. Topalekua Ramon de la Sota kaiko 1 zenbakia izango da, Itsasadar Museoaren aurrean, eta ordubete eta bisitak erdi inguruko iraupena izango du. Plazak mugatuak direnez –gehienez ere, 30 pertsona talde bakoitzeko–, beharrezkoa izango da aurretik erreserba egitea.\nFamiliari zuzendutako bisita espezifikoari dagokionez, elebiduna izango da, ekainaren 16an, ordutegi bitan, 10:30ean eta 12:30ean. Oraingo honetan, topalekua Santa Ana eta Bariko San Nikolas eliza aurreko plaza-behatokia (Olabeaga) izango da, eta beharrezkoa izango da aurretik izena ematea. Bi kasuetan beharrezkoa izango da plaza erreserbatzea 94 401 00 10 / 010 telefono zenbakira deituz, ASTELEHENETIK, maiatzaren 27tik, aurrera (astelehenetik igandera 08:00etatik 20:00etara).\n– BISITA GIDATUAK “Ezagutu OLABEAGA oinez”\n– BISITA GIDATUAK “Ezagutu OLABEAGA familian”.\n← OTXARKOAGA – TXURDINAGAKO MAGIA TOPAKETAK ERDIGUNERA HELDUKO DIRA BIHAR, LEHEN ALDIZ, MAGIAREN MUNDUAN ERREFERENTE DIREN EMAKUMEAK BAKARRIK ELKARTUKO DITUEN GALAREKIN\nBIDEBARRIETA KULTURGUNEAK “CAFÉ VOLTAIRE” EKIMENAREN BESTE HITZORDU BAT JASOKO DU ASTEARTEAN, EGUNEROKO GAIEI BURUZ EZTABAIDA LASAIRAKO ETA ONDO ARGUMENTATURAKO LEKUA EMAN GURA DUEN PROGRAMA →


Gustavo Vazquez da Caboko entrenatzaile berria\nBoirokoak Benigno Silvaren lekukoa hartu du talde galiziarraren agintean\nKlubak azaroan itzuliko dira lanera denboraldi berria prestatzeko, batzuk nobedade askorekin eta beste batzuk aurreko denboraldiko plantillaren pieza berdinekin. Aldaketa garrantzitsu bat izango duen klubetako bat Cabo izango da, datorren udako Eusko Label Ligan entrenatzaile berria izango duena.\nGustavo Vazquezek gidatuko du berriz ere Boiroko taldea 2021an eta Benigno Silvaren lekukoa hartuko du, azken urteotan Caboko entrenatzaile izan dena. Ez da Gustavo Vazquezek taldea zuzentzeko ardura izango duen lehen aldia izango, izan ere, 2014an taldea maila gorenera itzuli zenean ere entrenatu zuen. Azken denboraldietan, Vazquez gorrien bigarren taldeko buru izan da.\n2021eko denboraldiari dagokionez, Cabok hamalaugarren uda egingo du Eusko Label Ligan, eta 2020ko kanpainan lortutako zazpigarren postua hobetzen saiatuko da.


Sanferminetako museoaren proiektua - GARA\nXanti Begiristain Madotz Iru�ea\nSanferminetako museoaren proiektua\nSanferminetako museoaren proiektua aspalditxoan ikusi nuen prentsan, bere garaian, iragarri zutenean. Horrekin esan nahi dut oraintxe bertan ez ditudala gogoratzen ongi bere xehetasun guztiak, baina zenbait gauza funtsezko bai, ongi gogoratzen ditut. Alde batetik, badakit proiektu hau UPNren aspaldiko gai izar bat dela; bestetik, oso garestia dela, eta, azkenik, oso handinahia izan nahi duela.\nNi, printzipioz, ez naiz horrelako gauza eta eraikuntza erraldoien oso zalea, eta gutxiago oraindik krisi ekonomiko larri hauen garaian, eta oso oker ez banago, proiektu honek horixe izan nahi du, besteak beste, berealdikoa eta garestia.\nBestalde, Iruñeko udalbatzako oposizioko alderdi guztiek kritikatu dute aipaturiko proiektua, eta jende gehiagok ere bai; hori arrunt adierazgarria da, baina, hala eta guztiz ere, erabat seguru nago UPNk, kosta ahala kosta, aurrera eraman nahiko duela bere proiektua, bakarrik gelditzen bada ere. Argi eta garbi dago UPN aspalditik obsesionatuta dagoela bere obra faraonikoekin. Bere iritziz, Iruñeko irudirik eta ispilurik hoberena munduaren aurrean, sanferminetako irudia da, baina bere moduan ulertua eta inposatua, jakina: entzierroak, zezenketak, museoa, eta abar.\nJarraian esan behar dudana badakit ez dela politikoki oso egokia eta populista, batez ere iruindar peto-petoentzat. Sentitzen dut, baina ni beganoa naiz eta ikuspuntu horretatik ezin ditut inola ere onartu zezenketak, animaliak torturatzen eta hiltzen direlako, beren haragia jan, eta abar. Entzierroak, beharbada, onar nitzake, betiere zezenei ez baldin bazaie oso tratu txarrik ematen.\nUPNk museo horretan xahutu nahi duen dirutzarekin makina bat gauza askoz gizalegezkoagoak eta gizatiarragoak egin eta bultza litezke, batez ere gizarte mugimendu, auzoetako kolektibo eta jende xehearen iritziak gogoan hartuko balituzte.\nLaburbilduz, UPNk inposatu nahi duen proiektuari ezin diot eman nire oniritzia, Iruñeko herritar multzo handi baten iritzia gutxiesten duelako -horrek ez dirudi oso demokratikoa- eta, maila pertsonalean, nire funtsezko printzipio batzuen aurka jotzen duelako zuzen-zuzenean.\nBeste balio batzuk ere landu litezke.


Clarke konderria (Virginia) - Wikipedia, entziklopedia askea.\n39° 07′ N, 78° 00′ W / 39.12°N,78°W / 39.12; -78Koordenatuak: 39° 07′ N, 78° 00′ W / 39.12°N,78°W / 39.12; -78\n456,3 km2 (%98.77)\n5,66 km2 (%1.23)\nClarke konderria (ingelesez: Clarke County) Virginiako konderri bat da, Ameriketako Estatu Batuetan. Hiriburua Berryville da. 2010eko zentsuaren arabera 14.034 biztanle zituen, Clarke kilometro koadroko azaleran.\nClarke konderriak 461,96 kilometro koadro ditu. Horietatik 5,66 ura dira. Beste 456,3 lurra dira. Biztanleria dentsitatea 30,38 da.\n2010eko zentsoan bizi ziren 14.034 pertsonetatik 12.877 txuriak edo hispanoak dira. Horietatik hispano edo latino kategorian 490 dira. 742 beltzak edo afroamerikarrak. 35 amerikar natiboak ziren eta 5 Hawaii edo Pazifikoko irletako natiboak. 121 asiarrak ziren. Bestelako arraza bat kategorian 15 biztanle daude. Bukatzeko euren burua arraza bat baino gehiagotan 239 pertsonek kokatzen zuten.


iraila | 2006 | Kezka Dantza Taldea\nArrateko Amaren dantzak 2.0\ndena prest dago ostiralean Arraten egingo dugun emanaldirako. Aste\nhonetan azken prestaketetan ari gara, gaur, asteazken iluntzean\nArraten bertan egingo da ensaioa nagusia. Iaz abiatu zen tradizioa\nhasi eta dantzen errepertorioa osatzen jarraitzeko asmoa du aurten\nestreinatutako bi dantza berri\nbi dantza estreinatu ziren, ezpata-dantza eta makila txikiena. Aurten, bi\nhoriez gain, beste bi dantza estreinatuko dira Arrateko zelaian: makila handien\ndantza eta brokelen dantza. Bi dantza berri horien doinuak Jose Miguel\nLaskurain txistulariak prestatu ditu, eta Usartza txistulari taldea arduratuko da jotzeaz.\nbada ere bi dantza berri horiek Flandrian, Beljikan aurre-estreinatu ditu Kezka\ndantza taldeak. Arraten aurkeztu aurretik aurre-estreinu bat egin nahi izaten\ndu Kezkak, Arrateko zitara dantzak behar bezala prestatuta eraman ahal izateko.\nDena prest zegoen Eibarko Dantzari egunean, ekainaren 16an, bi dantza berriak\nlehen aldiz jende aurrean aurkezteko, baina emanaldia hasi behar zen ordu\nberean eroritako eurite izugarriaren ondorioz bertan behera geratu zen\nekitaldia. Ondorioz, aurten Sint-Niklaas-en parte hartu duen jaialdian eskaini\nzituen Kezkak lehen aldiz Arrateko bi dantza berri horiek.\nAurtengo gonbidatu bereziak\nestreinaldian Arrateko Amaren dantzarien kofradia sortu zuten dantza saioan\nparte hartu zuten dantzariek. Kofradia horretako kideak dira Arraten irailaren\n8an dantza egiten dutenak eta urtero Eibartik kanpoko zenbait dantzari\ngonbidatuko ditu kofradiak emanaldian parte hartu eta Arrateko Amaren\ndantzarien kofradiako ohorezko kide izatera. Iaz bi dantzari eta dantza-maisu\nbikain izan ziren gonbidatuak: Mikel Sarriegi beasaindarra eta Iñaki Arregi\nElgoibarko lau dantzari dira Arrateko Amaren kofradiaren gonbidapena jaso\ndutenak. Eibarko dantzarien ibilbidean ezinbesteko laguntza eskaini dute\nElgoibarko Haritz dantzari taldeko lau dantzari horiek, haiekin ikasi dituzte\ngaur egun egiten dituzten dantza gehienak eta dantzari bikainak direla erakutsi\ndute hainbat urtetan han eta hemen egindako emanaldietan. Hauek dira aurten\nArrateko dantzetan izango ditugun lau gonbidatu bereziak: Jon Lizarralde, Abel\nIriondo, Lourdes Odriozola eta Mikel Legorburu.\ngonbidatuak protagonista izango dira ezpata-dantzan, beraiek beteko baitituzte\nbakarlari lanak eta zelaian egingo diren trokeo-dantzetan buruzagi edo kapitain\ndantzak egingo dituzte. Horretarako prestatzen aritu dira azken hilabeteetan,\nArrateko ezpata-dantza ikasten aritu baitira Josu Garaten eskutik.\nMikel Legorburu min hartuta dago, eta beraz aurten ezingo du\nbakarlari lanetan aritu. Hala ere ezpata luzearekin arituko da\naurten, eta datorren urtean, osatuta dagoenean etorriko da berriz\nArratera ezpata txikiekin duen konpromezua kitatzeko. Josu\nGarate arituko da bere tokian, Aiert Ibarbiak egingo\nditugu maisu-zahar lanak ezpata luzeak batuz. Guztira, 34\ndantzarik parte hartuko dute Arrateko ezpata-dantzan.\nArrateko Amaren dantzak – ordutegia\nIrailaren 8an, ostiralean, Arraten\n11.00etan elizan, Meza Nagusian, ezpata-dantza.\n12.00etan prozesio bukaera elizaren atarian\nKategoria Emanaldiak 2006/09/06 egilea dantzak.\nArrateko ezpata-dantza Flandrian\nPasa dira aste batzuk Flandriatik itzuli ginenetik, baina abuztua\ntartean eta argazkiak bildu, aukeratu eta sareratu orduko iraileko\nlehen astea ia joan zaigu. Zaila da blogeko sarrera batean\nSint-Niklaas-en pasa dugun astebete intentsoak utzitako arrasto guztiak\nbiltzea, baina saiatuko gara koadro inpresionista bat egiten.\n13tik 19ra bitartean burutu da Volkskundstweek 2006 Nazioarteko\nFolklore Jaialdia Sint-Niklaasen. Dantzaz betetako astea izan da, egunero\nemanaldi bat edo bi eskaini ditugu. Beraz, nekatuta, baina aldi berean hunkituta itzuli gara, jaialdiaren antolatzaileek eta\nberen etxeetako ateak ireki dizkiguten familiek eskainitako harrera beroagatik.\nbertan, eta inguruko herrietan izan dira. Serbia, Letonia, Eskozia eta\nFlandriako taldeekin batera aritu gara dantzan Kezkakoak. Arrateko\ndantzak, Durangaldeko dantzari-dantza, Zuberoako dantzak, kaskarots,\nsoka-dantza, Arratiako jotak\neta beste zenbait dantzaz osatutako emanaldiak\neskaini ditugu Eibartik joandako 37 lagunek. Kezka dantza taldeko\ndantzariekin batera, Elgoibarko Haritz dantzari taldeko dantzariek, eta\nKezkako eta Ermuko\ntxindurri dantza taldeko txistulariek eta Agirrebeña anai-arrebak trikitilariek\nosatutako musikari taldeak dute espedizioa.\n15ean, Andra Mari egunean, Belgikako kostaldean, De Panne hirian\neskaini genuen emanaldia. Abuztuaren 18an berriz, jaialdiko azken\nemanaldia Sint-Niklaas-eko Stadschouwburg\nantzokian egin zen. Denera, 10 emanaldi eskaini ditugu 7 egunetan,\nbaina hala ere turismo apur bat egiteko tartea ere izan dugu, izan ere\nbeste Brujas, Gante edo Sint-Niklaas bera ezagutzeko aukera izan dugu.\nAzpimarratzekoa da beren etxeetan hartu gaituzten familiekin sortutako harremana, eta nola ez, astebete honetan gure gidari eta betiedozertarakoprestzeudenlagunak izan\nditun Bart eta Katrijn-ekin izandakoa. Haien sekretuko ezkontzaren\nberri izan eta Antwerpeneko udaletxe aurrean dantzatu genien.\nBiharamunean, Sint-Niklaaseko udaletxe plazan bertan, Beljikako plaza\nhandienean, ezpata-dantzarekin ohoretu genituen ezkonberriak.\nBatzuetan antzoki eder eta dotoreetan aritu gara, beste batzuetan\njendez gainezka zeuden areto txikiagoetan. Dantzariak saiatu dira\ntxispak ateratzen, eta musikariak dotore aritu dira. Arrateko eta\nDurangaldeko ezpata-dantzak han eta hemen erakutsi ditugu, eta trukean\nEskoziako ezpata-dantzak eta Flandriako ezpata-dantzak ezagutzeko aukera izan dugu,\naipatzekoa flandriarrek azken egunean makilekin, aro batekin eta danbor\nhuts batekin egin zuten ezpata-dantza ikusgarria. Gainera, eskoziarrek beren\ndantzetan egiten duten Pas de Basque urratsa ikasteko aukera izan\ngenuen, batzuk Serbiako taldearen dotoreziak harritu gintuen, eta beste batzuk\nLetoniako neskekin fitxak sartzen saiatu ziren…\nJaialdiko parte hartzaileeontzat antolatu zen festan beste talde bat\nimitatu behar zuen herri bakoitzak, eta guk eskoziarrena egin genuen,\nezpata-dantza, haien gaiteroaren pareko gure Mc’tree gaitero eta guzti. Horren famatua den garagardo\nbeljikarra dastatzeko aukera izan dugu, Mutik ez du erraz ahaztuko bere\nurtebetetzeko ospakizuna -ezta jasotako musu pila ere…-, eta azken\negunean, aste osoan buruan genuen galderak erantzuna izan zuen: Zer\ndaramate eskoziarrek gona azpian?\nArgazkiak hemen. Gutxi batzuk, milaka argazki atera baitituzte gure produktore bikainek eta aukeratzea ez da lan makala!\nPrentsa ere ondo portatu da eta hona adibide batzuk: 1, 2, 3, 4 eta 5. Belgak ere bai! Ikusi hemen Gazzet Van Antwerpen